qundao/data-zh-poetry huggingface dataset:
过南豅有怀成季之亡·其三
作者：韩淲
朝代：宋
体裁：七言绝句

红叶初翻秋已深，暮云凝乱薄寒侵。排空忽断飞鸿影，谁识江湖万里心。
过南豅有怀成季之亡·其二
作者：韩淲
朝代：宋
体裁：七言绝句

纷纷人物古犹今，夭寿衰荣共此生。秋冷南豅半沟水，翛然唯见二难兄。
过吴市
作者：韩淲
朝代：宋
体裁：七言绝句

一尉西都梅子真，归来岂是总忘身。栖栖吴市门前卒，便道神仙乃若人。
过吴淞
作者：韩淲
朝代：宋

家住楚溪口，几年卧云峰。春风此行迈，烟树五湖东。无因见范蠡，危亭只垂虹。逃名匪难事，浪曰陶朱公。仓皇诚自污，商贾聊长雄。庶几收伯图，不见前日功。欲富果本心，是岂计未终。我疑滑稽甚，视彼如儿童。西子有底好，尚有欢笑同。扁舟汎长波，自足成老翁。
过吴淞
作者：韩淲
朝代：宋

家住楚溪口，几年卧云峰。
春风此行迈，烟树五湖东。
无因见范蠡，危亭只垂虹。
逃名匪难事，浪曰陶朱公。
仓皇诚自污，商贾聊长雄。
庶几收伯图，不见前日功。
欲富果本心，是岂计未终。
我疑滑稽甚，视彼如儿童。
西子有底好，尚有欢笑同。
扁舟泛长波，自足成老翁。
过吴淞
作者：韩淲
朝代：宋

敢有怀君意，人生任所从。千山才越楚，一水又吴淞。白发居头乱，青春入眼浓。乾坤随处好，诗酒自能供。
过吴淞
作者：韩淲
朝代：宋

敢有怀君意，人生任所从。
千山纔越楚，一水又吴淞。
白髮居头乱，青春入眼浓。
干坤随处好，诗酒自能供。
过履道
作者：韩淲
朝代：宋

麦天气清润，涧道开午晴。箯舆度浮梁，我兴随所吟。书轩薝葡风，笑语亦挥觥。主人谓客何，归路付醉醒。
过履道
作者：韩淲
朝代：宋

麦天气清润，磵道开午晴。
箯舆度浮梁，我兴随所吟。
书轩薝葡风，笑语亦挥觥。
主人谓客何，归路付醉醒。
过履道山堂及子潜家方斋
作者：韩淲
朝代：宋

尽日苦久旱，凌朝得微凉。悠悠我所思，眇眇天一方。搔首亟盥沐，篮舆上河梁。城阇士如林，进取自行藏。孰甘尺蠖屈，孰羡鸣凤翔。分寸丝忽间，胶扰互奔忙。唶嗟尚何诣，交谊或难忘。山堂兮方斋，城树郁葱苍。岂无尘榻地，茗瀹容细尝。放身易云晚，屋角下残阳。虚明见云风，从君以徜徉。须臾夜色起，片月翻流光。影静理无违，语惬情不伤。相将得岁寒，留目禾黍场。可以饱吃饭，馀事扫秕糠。
过履道山堂及子潜家方斋
作者：韩淲
朝代：宋

尽日苦久旱，凌朝得微凉。
悠悠我所思，眇眇天一方。
搔首亟盥沐，篮舆上河梁。
城阇士如林，进取自行藏。
孰甘尺蠖屈，孰羡鸣凤翔。
分寸丝忽间，胶扰互奔忙。
唶嗟尚何诣，交谊或难忘。
山堂兮方斋，城树鬰葱苍。
岂无尘榻地，茗瀹容细尝。
放身易云晚，屋角下残阳。
虚明见云风，从君以徜徉。
须臾夜色起，片月翻流光。
影静理无违，语惬情不伤。
相将得岁寒，留目禾黍场。
可以饱吃饭，余事扫粃糠。
过常山魏寺丞
作者：韩淲
朝代：宋

潇洒熏风佚老堂，溪山围遶水云乡。
高怀不与凡情杂，胜槩全无时世忙。
须信贞元朝士在，应怜元佑故家荒。
余生来往奉谈麈，商略吟边饮最长。
过常山魏寺丞
作者：韩淲
朝代：宋

潇洒薰风佚老堂，溪山围绕水云乡。高怀不与凡情杂，胜槩全无时世忙。须信贞元朝士在，应怜元祐故家荒。馀生来往奉谈麈，商略吟边饮最长。
过德清石壁故居二首
作者：韩淲
朝代：宋

经行修竹小窗轩，闭户看书记昔年。薄宦萦人尘眯目，空馀栖遁此心坚。世事身心水一杯，是非胶扰付蚊雷。吾生只合閒萧散，多少年光节物摧。
过德清石壁故居二首·其一
作者：韩淲
朝代：宋

经行修竹小窗轩，闭户看书记昔年。薄宦萦人尘眯目，空馀栖遁此心坚。
过德清石壁故居二首·其一
作者：韩淲
朝代：宋

经行修竹小窗轩，闭户看书记昔年。
薄宦萦人尘瞇目，空余栖遁此心坚。
过德清石壁故居二首·其二
作者：韩淲
朝代：宋
体裁：七言绝句

世事身心水一杯，是非胶扰付蚊雷。吾生只合閒萧散，多少年光节物摧。
过成季
作者：韩淲
朝代：宋

岁寒日之夕，疎篱梅放花。
池塘霜气净，柳带吐芳芽。
山根拥残雪，乱石径横斜。
片帆下晴吹，行吟过君家。
过成季
作者：韩淲
朝代：宋

岁寒日之夕，疏篱梅放花。池塘霜气净，柳带吐芳芽。山根拥残雪，乱石径横斜。片帆下晴吹，行吟过君家。
过新安月夜步浮丘亭分韵赋诗得弄字
作者：韩淲
朝代：宋
体裁：古风

平生风月怀，醉语或惊众。休倾袁绍杯，且卧毕卓瓮。使君良不凡，客子恍如梦。对影将奈何，晓角梅花弄。
过杨解元看古梅
作者：韩淲
朝代：宋
体裁：七言律诗

春风晴日草玄家，城北坡陀一径斜。远以云山供境界，静惟书籍是生涯。敲门忽有醉吟客，隔屋初无桃李花。夭矫龙蛇饶古意，孤芳真足对年华。
过永丰题
作者：韩淲
朝代：宋

落日洲渚明，水石鸣滩声。临眺一何乐，共此人境清。游子未忘情，亦复小诗成。东风波粼粼，为我吹酒醒。
过永丰题
作者：韩淲
朝代：宋

落日洲渚明，水石鸣滩声。
临眺一何乐，共此人境清。
游子未忘情，亦復小诗成。
东风波粼粼，为我吹酒醒。
过沙坑留遗余子任
作者：韩淲
朝代：宋
体裁：五言律诗

约我沙坑外，南豅共说诗。山林已黄叶，篱菊尚青枝。良晤真难事，相期若旧知。翩翩乘果下，想像入城时。
过玉山同昌甫宿岁寒轩感怆不已
作者：韩淲
朝代：宋
体裁：七言绝句

鹭鸶林到岁寒轩，屈指如今十六年。当日玉虹桥未有，山川祇是旧山川。
过王仲如林隐
作者：韩淲
朝代：宋

莫把闲情醉，空留野老诗。雷声梅雨过，日影竹风吹。林隐访前话，华阳非近知。相过二三友，比客更邀谁。
过王仲如林隠
作者：韩淲
朝代：宋

莫把闲情醉，空留野老诗。
雷声梅雨过，日影竹风吹。
林隠访前话，华阳非近知。
相过二三友，比客更邀谁。
过王伯是乃岐公孙也
作者：韩淲
朝代：宋
体裁：七言绝句

小窗听雨看梅花，人在江南旧相家。不是岁阑情味别，旧回归路板桥斜。
过祝老南山
作者：韩淲
朝代：宋

章泉佳处试徘徊，日照松根石上苔。见说南山有幽隐，诗翁邀我过山来。
过祝老南山
作者：韩淲
朝代：宋

章泉佳处试徘徊，日照松根石上苔。
见说南山有幽隠，诗翁邀我过山来。
过草衣寺
作者：韩淲
朝代：宋

莫听秋阶促织儿，吟风嘲雨也如嬉。寻思老睡何曾熟，祇合凄凉为作诗。覆雨翻云转手间，阴晴都付与秋山。老年心绪偏宜醉，长日工夫只为閒。
过草衣寺·其一
作者：韩淲
朝代：宋
体裁：七言绝句

莫听秋阶促织儿，吟风嘲雨也如嬉。寻思老睡何曾熟，祇合凄凉为作诗。
过草衣寺·其二
作者：韩淲
朝代：宋
体裁：七言绝句

覆雨翻云转手间，阴晴都付与秋山。老年心绪偏宜醉，长日工夫只为閒。
过邻家
作者：韩淲
朝代：宋

饭余来访水东家，竹树萧森蓼着花。
绝口不谈閒俗事，只寻棋具看煎茶。
过邻家
作者：韩淲
朝代：宋

饭馀来访水东家，竹树萧森蓼著花。绝口不谈閒俗事，只寻棋具看煎茶。
过野趣
作者：韩淲
朝代：宋
体裁：五言律诗

春涧涓涓水，山云放晚晴。捧身推户出，夷步过桥行。细草梅英嫩，崇桃柳线轻。人忻得芳事，禽鸟亦飞鸣。
过野趣
作者：韩淲
朝代：宋
体裁：七言绝句

晚窗持酒对梅花，山色吹寒入岁华。冰水溪南南涧曲，行吟閒过两三家。
过金仙寺
作者：韩淲
朝代：宋
体裁：七言绝句

陟径沿冈上玉田，穿墟涉港遇金仙。黄云割尽桑重绿，风撼舆篮但兀然。
过钓濑望方干故居
作者：韩淲
朝代：宋

今年第一诗，白云咏玄英。
应知避人尔，老去何心情。
烝哉文皇家，身世徒自惊。
结庐钓台下，偶然留姓名。
苍苍云山高，雪后江水清。
崇朝起春寒，遥林舞风声。
扁舟转晴午，余思柔橹轻。
閒僧奉香火，客来亦逢迎。
笑指严与方，可以观我生。
彼此各有时，三吴是神明。
过钓濑望方干故居
作者：韩淲
朝代：宋

今年第一诗，白云咏玄英。应知避人尔，老去何心情。烝哉文皇家，身世徒自惊。结庐钓台下，偶然留姓名。苍苍云山高，雪后江水清。崇朝起春寒，遥林舞风声。扁舟转晴午，馀思柔橹轻。閒僧奉香火，客来亦逢迎。笑指严与方，可以观我生。彼此各有时，三吴是神明。
近从校书得太玄今又得蜀本欧阳文
作者：韩淲
朝代：宋

本朝二百年，古文盛欧阳。
平生几讨论，皓首诵山房。
谁知落宦网，不暇相携将。
旦旦药市游，夜夜隘巷藏。
黄沙扑几席，细尘污衣裳。
欲从人乞之，嗫嚅但彷徨。
珍重李校书，爱我穷词章。
假借復取赠，转觉厚意长。
聊穷述作心，轲愈参翱翔。
向来太玄经，遗我喜若狂。
昼夜测中养，至今迷三方。
二书或有尽，盛德胡能忘。
近从校书得太玄今又得蜀本欧阳文
作者：韩淲
朝代：宋

本朝二百年，古文盛欧阳。平生几讨论，皓首诵山房。谁知落宦网，不暇相携将。旦旦药市游，夜夜隘巷藏。黄沙扑几席，细尘污衣裳。欲从人乞之，嗫嚅但徬徨。珍重李校书，爱我穷词章。假借复取赠，转觉厚意长。聊穷述作心，轲愈参翱翔。向来太玄经，遗我喜若狂。昼夜测中养，至今迷三方。二书或有尽，盛德胡能忘。
连日大雨秋已如许
作者：韩淲
朝代：宋
体裁：七言律诗

连朝秋雨起秋风，梦觉吴山第一峰。离合乱云思过雁，去来斜月听吟蛩。寂寥髣髴天容澹，摇落相看野色浓。寄语骚人模写取，登临佳处更从容。
连日大雪
作者：韩淲
朝代：宋
体裁：五言律诗

年后犹仍腊，时閒即便春。飞花殊恼我，惹絮却随人。天地多奇观，江湖独老身。瓦沟填已遍，弹压万红尘。
连日暖甚
作者：韩淲
朝代：宋
体裁：七言律诗

日暖既愁添疾病，霜寒将恐坏收成。石田未必仓箱足，人境还须气体平。薄晚闭窗危膝坐，崇朝开户放身行。一冬饥饱浑閒事，安得淮南草木生。
连日暖甚
作者：韩淲
朝代：宋

日暖甚宜蚕月，夏寒还是麦秋。冷漠蜜蜂蝴蝶，喧阗乳燕鸣鸠。不道夏衣是轻，且云春服既成。乍雨乍晴时候，宜闲宜睡心情。只觉寒来暑往，何知阴长阳消。胶胶庄生扰扰，申申孔氏夭夭。苦苦安心见性，劳劳息气养神。向后有些斲丧，依前无限沉沦。
连日暖甚·其一
作者：韩淲
朝代：宋
体裁：六言诗

日暖甚宜蚕月，夏寒还是麦秋。冷漠蜜蜂蝴蝶，喧阗乳燕鸣鸠。
连日暖甚·其三
作者：韩淲
朝代：宋
体裁：六言诗

只觉寒来暑往，何知阴长阳消。胶胶庄生扰扰，申申孔氏夭夭。
连日暖甚·其二
作者：韩淲
朝代：宋
体裁：六言诗

不道夏衣是轻，且云春服既成。乍雨乍晴时候，宜闲宜睡心情。
连日暖甚·其四
作者：韩淲
朝代：宋
体裁：六言诗

苦苦安心见性，劳劳息气养神。向后有些斲丧，依前无限沉沦。
述意
作者：韩淲
朝代：宋
体裁：七言律诗

不学神仙不问禅，此心收处亦安然。春风桃李閒行乐，夜月林泉常未眠。有客杯盘犹草草，无人杖履更翩翩。门前地僻红尘远，赢得虚閒近简编。
送上饶韩宰官满归东阳
作者：韩淲
朝代：宋

三年制锦见能贤，秩满归来宝婺边。
族阔是非无不尔，位高翻覆有如然。
莫因别派妨随牒，且念前闻稳着鞭。
北客相家今几许，堂堂忠献自凌烟。
送上饶韩宰官满归东阳
作者：韩淲
朝代：宋

三年制锦见能贤，秩满归来宝婺边。族阔是非无不尔，位高翻覆有如然。莫因别派妨随牒，且念前闻稳著鞭。北客相家今几许，堂堂忠献自凌烟。
送临江时教授秩满还婺兼寄巩戴
作者：韩淲
朝代：宋

岂无戴在伯，亦有巩仲至。
两贤夙所尚，离怀想憔悴。
吁嗟同窗录，英彦非一二。
或富于词章，或穷于道义。
因君肯相过，重之写吾记。
浮杨清江柁，乃泊高溪地。
停桡倚熏风，班荆坐萧寺。
匆匆復何言，但念宿昔事。
金华紫崔嵬，少小得嬉戏。
星回三十载，前哲日凋坠。
传闻筑新祠，翻覆堪涕泗。
只今台阁尊，源流庶可嗣。
君之内婣亲，伯长最风谊。
还乡一杯酒，多谢熟致意。
朝廷已更化，贤者必征彙。
速下七里滩，得时须得位。
送临江时教授秩满还婺兼寄巩戴
作者：韩淲
朝代：宋

岂无戴在伯，亦有巩仲至。两贤夙所尚，离怀想憔悴。吁嗟同窗录，英彦非一二。或富于词章，或穷于道义。因君肯相过，重之写吾记。浮杨清江柁，乃泊高溪地。停桡倚薰风，班荆坐萧寺。匆匆复何言，但念宿昔事。金华紫崔嵬，少小得嬉戏。星回三十载，前哲日凋坠。传闻筑新祠，翻覆堪涕泗。只今台阁尊，源流庶可嗣。君之内姻亲，伯长最风谊。还乡一杯酒，多谢熟致意。朝廷已更化，贤者必征汇。速下七里滩，得时须得位。
送仲至罢归
作者：韩淲
朝代：宋

才得公来又见归，浙江瀰眇越山微。岸花汀草依然是，官柳宫槐顿尔非。朝路往还从旧少，诗家识赏至今稀。西兴渡口斜晖里，尽好风帆桨棹飞。
送仲至罢归
作者：韩淲
朝代：宋

纔得公来又见归，浙江瀰眇越山微。
岸花汀草依然是，官柳宫槐顿尔非。
朝路往还从旧少，诗家识赏至今稀。
西兴渡口斜晖裏，尽好风帆桨棹飞。
送仲至长乐帅幕
作者：韩淲
朝代：宋

文笔擅名第，当置台馆中。不合大雅尚，天怒令诗穷。昔年弄水亭，一见知不同。继而灵山阳，示我所作工。岂期江海上，浩然复相从。小篇清且丽，大篇疏而通。尚友梅都官，不但杨陆翁。和平事淡泊，志意惊盲聋。时时写几句，岂只凡马空。又喜富收拾，锦绣纷青红。决定得名世，挽回正始风。岑岑闽岭山，连帅鼓角雄。幕府少为贫，因与了事功。地煖罕霜雪，榕阴荔枝丛。不妨资食啖，閒游佛老宫。万一遇真隐，识赏无匆匆。
送仲至长乐帅幕
作者：韩淲
朝代：宋

文笔擅名第，当置台馆中。
不合大雅尚，天怒令诗穷。
昔年弄水亭，一见知不同。
继而灵山阳，示我所作工。
岂期江海上，浩然復相从。
小篇清且丽，大篇疏而通。
尚友梅都官，不但杨陆翁。
和平事淡泊，志意惊盲聋。
时时写几句，岂只凡马空。
又喜富收拾，锦绣纷青红。
决定得名世，挽回正始风。
岑岑闽岭山，连帅鼓角雄。
幕府少为贫，因与了事功。
地暖罕霜雪，榕阴荔枝丛。
不妨资食啖，閒游佛老宫。
万一遇真隠，识赏无匆匆。
送伯皋入书院
作者：韩淲
朝代：宋

江湖契阔四年别，涧谷经行五日留。
扑扑落梅啼鸟换，离离荒草昔人愁。
余寒漫自青山老，稍霁当同绿水游。
不羡章泉能荐祢，却忻半隠得依刘。
送伯皋入书院
作者：韩淲
朝代：宋

江湖契阔四年别，涧谷经行五日留。扑扑落梅啼鸟换，离离荒草昔人愁。馀寒漫自青山老，稍霁当同绿水游。不羡章泉能荐祢，却忻半隐得依刘。
送伯辉之官德兴
作者：韩淲
朝代：宋
体裁：七言律诗

爱惜吾民为国忧，锱铢尺寸本征求。勿轻朱墨勾稽日，当重金缯讲解秋。奋起儒科多意气，养成人物转风流。竹林回首琴书地，猿啸鹤鸣山翠浮。
送何学谕赴江西陈漕之招
作者：韩淲
朝代：宋
体裁：七言律诗

篱边无菊可清尊，又见行人别我门。随意一杯非畅饮，徒知九日欲何言。寒烟淮塞干戈满，野路江村鸟雀喧。滕阁迥临云雨上，好依英簜说丘园。
送余制干赴四明
作者：韩淲
朝代：宋

鲸波环甬东，生犀驾鳅船。
戈旗耀玄甲，声震登莱边。
运柁指河洛，连樯捣幽燕。
中坚有宗臣，重望推世贤。
神机赞庙谋，天授黄石编。
青春策名勋，幕府当慨然。
英英台阁姿，秉羽宁拘挛。
贾勇出绪余，一举四海全。
云帆万里风，杕杜歌劳还。
送余制干赴四明
作者：韩淲
朝代：宋

鲸波环甬东，生犀驾鳅船。戈旗耀玄甲，声震登莱边。运柁指河洛，连樯捣幽燕。中坚有宗臣，重望推世贤。神机赞庙谋，天授黄石编。青春策名勋，幕府当慨然。英英台阁姿，秉羽宁拘挛。贾勇出绪馀，一举四海全。云帆万里风，杕杜歌劳还。
送余子寿暂回上饶
作者：韩淲
朝代：宋

寻常五六月，弄泉南涧幽。
微步匝山影，余凉抚茶瓯。
低回金辇尘，固为升斗谋。
虽无啼饥阻，扪腹已白头。
汗浆走弊舆，漫刺何所求。
看君已通籍，合上东观游。
弦歌指秣陵，袖手远急流。
又乘舶䑲风，严滩理还舟。
寄谢我猿鹤，行藏尽悠悠。
送余子寿暂回上饶
作者：韩淲
朝代：宋

寻常五六月，弄泉南涧幽。微步匝山影，馀凉抚茶瓯。低回金辇尘，固为升斗谋。虽无啼饥阻，扪腹已白头。汗浆走弊舆，漫刺何所求。看君已通籍，合上东观游。弦歌指秣陵，袖手远急流。又乘舶䑲风，严滩理还舟。寄谢我猿鹤，行藏尽悠悠。
送余解元再往吴中
作者：韩淲
朝代：宋
体裁：七言律诗

西湖浙右多佳士，为我春风各寄声。睡阁有閒当领略，癯庵因过试经行。终年离索非人事，它日相思不世情。更是吴王旧池馆，桃红李白草初生。
送余运管入浙
作者：韩淲
朝代：宋

日边护漕建台深，荣路长才入壮心。正是规恢要多士，须知汲引有知音。向来除夜尝同赋，此别何时复盍簪。好上鸳行参剑佩，为言风雪老山林。
送余运管入浙
作者：韩淲
朝代：宋

日边护漕建台深，荣路长才入壮心。
正是规恢要多士，须知汲引有知音。
向来除夜尝同赋，此别何时復盍簪。
好上鸳行参剑佩，为言风雪老山林。
送俞司户
作者：韩淲
朝代：宋

喜见魁乡士，熏风唱第归。
岂惟荣里社，亦足庆庭闱。
仕路当亨奋，儒家要发挥。
一杯饯行色，灵鹫想烟霏。
送俞司户
作者：韩淲
朝代：宋

喜见魁乡士，薰风唱第归。岂惟荣里社，亦足庆庭闱。仕路当亨奋，儒家要发挥。一杯饯行色，灵鹫想烟霏。
送僧上怀玉
作者：韩淲
朝代：宋
体裁：古风

渺渺枫树秋，送僧上怀玉。白云度绝巘，清寒满深谷。杖头挂萝薜，笠外见鸿鹄。却笑懒残隘，随缘受荣辱。
送八侄赴调借仲和兄所赠诗韵
作者：韩淲
朝代：宋
体裁：七言律诗

莫忘前人食息间，好将禄养奉亲欢。愧予行浅无堪法，幸子时亨能效官。经纬家声元自好，栋梁门户各相看。西风喜送吴中去，年少加鞭信不难。
送八歌归寓里
作者：韩淲
朝代：宋

我觉日已老，梦寐思故山。故山修竹多，春流正潺湲。喜汝调官归，尚得年岁閒。为我守坟墓，经理田舍间。四时温饱外，寻幽可怡颜。出入更择友，势利常怀奸。因风频寄书，慰此双鬓斑。潮横渔浦渡，水满龙山湾。离眼望征棹，形滞心已还。谁怜辇毂吏，青衫裹痴顽。
送八歌归寓里
作者：韩淲
朝代：宋

我觉日已老，梦寐思故山。
故山修竹多，春流正潺湲。
喜汝调官归，尚得年岁閒。
为我守坟墓，经理田舍间。
四时温饱外，寻幽可怡颜。
出入更择友，势利常怀姦。
因风频寄书，慰此双鬓斑。
潮横渔浦渡，水满龙山湾。
离眼望征棹，形滞心已还。
谁怜辇毂吏，青衫裹痴顽。
送十哥归宣城
作者：韩淲
朝代：宋

送子归何许，家在宛水边。相看敬亭在，凤凰应相连。松楸郁已拱，我老心凄然。乃祖儒业盛，尔父还能贤。汝复举进士，笔势方翩翩。六年北阙场，一笑两周旋。道旧感存没，离怀偶成篇。功名有康庄，少壮宜加鞭。
送十哥归宣城
作者：韩淲
朝代：宋

送子归何许，家在宛水边。
相看敬亭在，凤凰应相连。
松楸鬰已拱，我老心凄然。
乃祖儒业盛，尔父还能贤。
汝復举进士，笔势方翩翩。
六年北阙场，一笑两周旋。
道旧感存没，离怀偶成篇。
功名有康庄，少壮宜加鞭。
送十瓜十梅易十竹于郑一
作者：韩淲
朝代：宋

十瓜十梅得十竹，君应笑我喜可掬。
芳华春育岂凡同，苦节冬藏惟劲独。
取才要记自高台，着实能忘本深谷。
寄谢悠悠莫惊嗤，草木无情山涧绿。
送十瓜十梅易十竹于郑一
作者：韩淲
朝代：宋

十瓜十梅得十竹，君应笑我喜可掬。芳华春育岂凡同，苦节冬藏惟劲独。取才要记自高台，著实能忘本深谷。寄谢悠悠莫惊嗤，草木无情山涧绿。
送双井三哥
作者：韩淲
朝代：宋

清暑钱塘舶趠风，潮随帆影度空濛。不妨放浪江山外，应笑驱驰朝市中。年少绿衣宜养志，时平黄卷合书功。南来桐树彫零甚，喜子清扬趣不同。
送双井三哥
作者：韩淲
朝代：宋

清暑钱塘舶趠风，潮随帆影度空蒙。
不妨放浪江山外，应笑驱驰朝市中。
年少绿衣宜养志，时平黄卷合书功。
南来桐树雕零甚，喜子清扬趣不同。
送叶卿湖南转运判官
作者：韩淲
朝代：宋

野路荷花发，薰风使者车。老怀谙万事，雅俗问三闾。岳麓只如此，湘江应可居。时平閒护漕，历览且舒徐。自恨登门久，飘零岁月深。近知无复旧，后定不如今。声迹嗟贫病，形容入醉吟。经行才顷刻，何日奉书琴。
送叶卿湖南转运判官·其一
作者：韩淲
朝代：宋

野路荷花发，熏风使者车。
老怀谙万事，雅俗问三闾。
岳麓只如此，湘江应可居。
时平閒护漕，历览且舒徐。
送叶卿湖南转运判官·其一
作者：韩淲
朝代：宋

野路荷花发，薰风使者车。老怀谙万事，雅俗问三闾。岳麓只如此，湘江应可居。时平閒护漕，历览且舒徐。
送叶卿湖南转运判官·其二
作者：韩淲
朝代：宋

自恨登门久，飘零岁月深。近知无复旧，后定不如今。声迹嗟贫病，形容入醉吟。经行才顷刻，何日奉书琴。
送叶卿湖南转运判官·其二
作者：韩淲
朝代：宋

自恨登门久，飘零岁月深。
近知无復旧，后定不如今。
声迹嗟贫病，形容入醉吟。
经行纔顷刻，何日奉书琴。
送合州青阳道人
作者：韩淲
朝代：宋

灵元一点结胎胞，识取阴阳气象交。具体无过乾六画，施功全自震初爻。玉池金室归真境，紫府丹台近乐郊。更有些儿玄牝物，青城山顶约诛茅。
送合州青阳道人
作者：韩淲
朝代：宋

灵元一点结胎胞，识取阴阳气象交。
具体无过干六画，施功全自震初爻。
玉池金室归真境，紫府丹台近乐郊。
更有些儿玄牝物，青城山顶约诛茅。
送吴主簿之官
作者：韩淲
朝代：宋

上饶有路达松阳，江浙邻封只异乡。几载玉峰超雾重，一朝苍岭惠云长。决科意气能相过，随世功名合自彊。高士不为何太甚，且稽丝粟恐民伤。
送吴主簿之官
作者：韩淲
朝代：宋

上饶有路达松阳，江浙隣封只异乡。
几载玉峰超雾重，一朝苍岭惠云长。
决科意气能相过，随世功名合自彊。
高士不为何太甚，且稽丝粟恐民伤。
送吴判官
作者：韩淲
朝代：宋

儒家辰告当吁谟，纷纷莫厌形势涂。甲兵调度应敌尔，君行鄱水聊载驱。有文与诗锦机织，夹道云山正堆积。痴儿固有了官事，归日奚囊观笔力。别酒无用鲸吸川，芝山杖藜湖接天。使君自是江海客，有来矍铄当欢然。如今百事皆撑柱，宽得一分犹复古。萧条野老为赓吟，此话不同知底数。
送吴判官
作者：韩淲
朝代：宋

儒家辰告当吁谟，纷纷莫厌形势涂。
甲兵调度应敌尔，君行鄱水聊载驱。
有文与诗锦机织，夹道云山正堆积。
痴儿固有了官事，归日奚囊观笔力。
别酒无用鲸吸川，芝山杖藜湖接天。
使君自是江海客，有来矍铄当欢然。
如今百事皆撑柱，宽得一分犹復古。
萧条野老为赓吟，此话不同知底数。
送吴推官
作者：韩淲
朝代：宋

执友曹器远，高才步瑶京。许予非词伯，只字罔敢轻。因君官玉溪，乃曰能诗声。梦寐于苏黄，处家义利明。尺书既宛转，满纸仍丁宁。自是得往还，吟边亦飞觥。苦值公事劳，无暇详考评。但知醉言舞，谈谐到忘形。忽焉秩满归，岁月流电经。怀抱信舒卷，物态何枯荣。新凉起风樯，石浅滩濑清。推蓬试踌躇，正尔候虫鸣。行行钱塘湖，悠哉故人情。器远如相忘，为说华发生。君之赵子野，惜未同鸥盟。所赋定益奇，南北两山横。
送吴推官
作者：韩淲
朝代：宋

执友曹器远，高才步瑶京。
许予非词伯，隻字罔敢轻。
因君官玉溪，乃曰能诗声。
梦寐于苏黄，处家义利明。
尺书既宛转，满纸仍丁宁。
自是得往还，吟边亦飞觥。
苦值公事劳，无暇详考评。
但知醉言舞，谈谐到忘形。
忽焉秩满归，岁月流电经。
怀抱信舒卷，物态何枯荣。
新凉起风樯，石浅滩濑清。
推蓬试踌躇，正尔候虫鸣。
行行钱塘湖，悠哉故人情。
器远如相忘，为说华髮生。
君之赵子野，惜未同鸥盟。
所赋定益奇，南北两山横。
送周叔谨
作者：韩淲
朝代：宋

学行世所稀，到眼发孤咏。闻君欲高卧，当不与物竞。师从既名德，朋友且多令。堂堂丽泽公，沉潜率理性。武夷老仙伯，辩析至于命。愿言融液之，此意千载盛。相逢复相别，一进当一庆。波流易荡委，山立要持正。剡中山水窟，眼界可便静。因风时寄音，各各药其病。
送周叔谨
作者：韩淲
朝代：宋

学行世所稀，到眼发孤咏。
闻君欲高卧，当不与物竞。
师从既名德，朋友且多令。
堂堂丽泽公，沉潜率理性。
武夷老仙伯，辩析至于命。
愿言融液之，此意千载盛。
相逢復相别，一进当一庆。
波流易荡委，山立要持正。
剡中山水窟，眼界可便静。
因风时寄音，各各药其病。
送周次公入浙
作者：韩淲
朝代：宋

冲风霜雪繁，涧路少行迹。相望一山尔，那知有行役。人常畏违离，我怀复难释。岁晚欲晤言，门前尚谁客。临安至山阴，玉室多仙宅。酒船寻贺老，才大今诗伯。东方诸侯上，千骑森华戟。村馆足奇士，龙门可夺席。优游何当还，梅花正云白。无令诗囊空，但恐酒杯窄。斯时定何时，腊月哉生魄。
送周次公入浙
作者：韩淲
朝代：宋

衝风霜雪繁，涧路少行迹。
相望一山尔，那知有行役。
人常畏违离，我怀復难释。
岁晚欲晤言，门前尚谁客。
临安至山阴，玉室多仙宅。
酒船寻贺老，才大今诗伯。
东方诸侯上，千骑森华戟。
村馆足奇士，龙门可夺席。
优游何当还，梅花正云白。
无令诗囊空，但恐酒杯窄。
斯时定何时，腊月哉生魄。
送四叔辰州推官
作者：韩淲
朝代：宋

离别不作恶，岂是人真情。作恶既已久，此情何由平。昔我少年时，与居多戏争。虽曰诸父行，同队犹弟兄。先公最怜君，训告尤丁宁。岂知十载后，星散各经营。往年招真岩，君尝送我行。夜饮不计酒，晓骑驰霜明。今我发渐白，茕然对空觥。君乃辰州去，迢迢湘水清。一官会自奋，唾手收功名。如何还送君，溪头舟已横。
送四叔辰州推官
作者：韩淲
朝代：宋

离别不作恶，岂是人真情。
作恶既已久，此情何由平。
昔我少年时，与居多戏争。
虽曰诸父行，同队犹弟兄。
先公最怜君，训告尤丁宁。
岂知十载后，星散各经营。
往年招真岩，君尝送我行。
夜饮不计酒，晓骑驰霜明。
今我髮渐白，茕然对空觥。
君乃辰州去，迢迢湘水清。
一官会自奋，唾手收功名。
如何还送君，溪头舟已横。
送子寿入吴改秩
作者：韩淲
朝代：宋

昔也寿皇时，盖以战而守。强敌难得志，和书驿使走。持循四十年，罔敢为戎首。世道倏升降，甲兵忽在手。轻举将略疏，彼彊反归咎。遂令北伐篇，小大皆灭口。不惮累金缯，祇愿和好久。庙算属仁贤，尊事贵黄耇。祖宗缔创深，施泽等高厚。朝班上青琐，忧国合细剖。行行远家林，寒露湿芜柳。无恶夸毗儿，无哂拓落叟。何须莫吟诗，何须力饮酒。
送子寿入吴改秩
作者：韩淲
朝代：宋

昔也寿皇时，盖以战而守。
强敌难得志，和书驿使走。
持循四十年，罔敢为戎首。
世道倏升降，甲兵忽在手。
轻举将畧疎，彼彊反归咎。
遂令北伐篇，小大皆灭口。
不惮累金缯，祇愿和好久。
庙算属仁贤，尊事贵黄耈。
祖宗缔创深，施泽等高厚。
朝班上青琐，忧国合细剖。
行行远家林，寒露湿芜柳。
无恶夸毗儿，无哂拓落叟。
何须莫吟诗，何须力饮酒。
送子应丈兼怀元默兄
作者：韩淲
朝代：宋
体裁：古风

去年风雪夜，高楼醉题诗。今年风露秋，把酒看木犀。怀人在何许，分教大江西。掩关正愁予，公来殊好奇。故交非不多，那有此襟期。徘徊仅三日，归舟又前溪。凄凄木叶飞，荒山夜猿啼。公住无庸归，人生休别离。
送孙司户
作者：韩淲
朝代：宋
体裁：七言律诗

再世论交意已亲，会逢还在葛溪滨。同流要是泾随渭，绝俗何殊玉与珉。落佩倒冠谁避地，垂绅搢笏自知津。下言只有长相忆，乳燕鸣鸠又晚春。
送孟五六哥
作者：韩淲
朝代：宋
体裁：七言律诗

惜别经年事已非，悔于涂炭坐朝衣。放身沧海未为失，满目青山胡不归。零落交游难聚集，凄凉族绪易因依。有来少住为佳尔，老我逃虚甘息机。
送孟元立之官行都酒所
作者：韩淲
朝代：宋
体裁：七言律诗

行色西风入帝城，新凉吹稻雨开晴。月明茅店五更梦，潮上溪船千里程。老觉依依人去住，闲思一一我经行。功名意气云霄路，冠剑锵然佩玉声。
送客
作者：韩淲
朝代：宋

吟到西湖诗更清，路经严濑想舟行。春风细雨潮回处，好泊徐村入帝城。荣宦重来十数年，管弦深处百花天。云飞咫尺璇霄去，给札西清听奏篇。延陵有客正同僚，千里相望意已消。功业文章付杯酒，孤山东畔问渔樵。
送客·其一
作者：韩淲
朝代：宋
体裁：七言绝句

吟到西湖诗更清，路经严濑想舟行。春风细雨潮回处，好泊徐村入帝城。
送客·其三
作者：韩淲
朝代：宋
体裁：七言绝句

延陵有客正同僚，千里相望意已消。功业文章付杯酒，孤山东畔问渔樵。
送客·其二
作者：韩淲
朝代：宋

荣宦重来十数年，管弦深处百花天。云飞咫尺璇霄去，给札西清听奏篇。
送客·其二
作者：韩淲
朝代：宋

荣宦重来十数年，管絃深处百花天。
云飞咫尺璇霄去，给札西清听奏篇。
送富阳曾丞
作者：韩淲
朝代：宋

富春山下好哦诗，访古怀贤亦自奇。孙祖墓荒犹巃嵷，严陵台在更沦漪。鲤庭徯次真为乐，凤阙趋朝信有期。一棹潮风解袢暑，石桥秋近足归思。
送富阳曾丞
作者：韩淲
朝代：宋

富春山下好哦诗，访古怀贤亦自奇。
孙祖墓荒犹巃嵸，严陵台在更沦漪。
鲤庭徯次真为乐，凤阙趋朝信有期。
一棹潮风解袢暑，石桥秋近足归思。
送履常中州买渔艇归半溪二三友放溜来迎
作者：韩淲
朝代：宋
体裁：五言律诗

送客中州外，乘流只自看。日斜孤棹晚，月上一溪寒。离合原非易，行藏似不难。归来理幽伴，莫负酒杯宽。
送庄贤良自钟山归镜山
作者：韩淲
朝代：宋

邂逅熏风醉酒壶，秋声俄已到菰蒲。
扁舟西笑游钟阜，攟载东还入镜湖。
尚友更思狂客不，爱闲时过放翁无。
壮心老矣诗情在，满眼云山道转孤。
送庄贤良自钟山归镜山
作者：韩淲
朝代：宋

邂逅薰风醉酒壶，秋声俄已到菰蒲。扁舟西笑游钟阜，捃载东还入镜湖。尚友更思狂客不，爱闲时过放翁无。壮心老矣诗情在，满眼云山道转孤。
送彭世昌回自武夷
作者：韩淲
朝代：宋
体裁：古风

愚闻象山翁，雄辩欲明道。君尝升其堂，叩击务深造。晚开山水窟，谓此可忘老。从容能几何，翁已终寿考。遗文力披寻，古制资探讨。想君念师门，没世耿怀抱。近从武夷伯，旧话益可考。岂惟翁所亲，盖自世之宝。归来过玉溪，惜别为倾倒。乐地无古今，春风动花草。
送徐仙游赴省
作者：韩淲
朝代：宋
体裁：七言律诗

得隽春风有世科，西湖花柳奈君何。会逢旧治经行久，相与陈人笑语多。快睹挥毫明礼乐，不须制锦更弦歌。开禧正以才经济，台阁中间要讲磨。
送徐斯远从施枢帅隆兴
作者：韩淲
朝代：宋
体裁：古风

暮春雨乍歇，新晴绿阴生。啼鸟集幽听，残花惬閒情。恻怆百虑感，良友倏告行。牵衣坐已久，欲语声不鸣。东湖波浩荡，孺子名与清。今古信同调，下榻人自惊。公贫良可疗，我志还当平。临觞毋重辞，公亦为我倾。
送成季
作者：韩淲
朝代：宋

才见西来又见归，子陵台下水烟霏。停桡应为一回首，笑杀京尘满客衣。开岁春风我亦归，雪云犹带雨霏霏。不须别酒添乡思，待上灵山同振衣。想见庭闱日望归，好催帆影度山霏。团栾共颂椒花处，真乐人间是綵衣。
送成季
作者：韩淲
朝代：宋

经月红尘共小楼，西风吹梦绕湖流。文场两地还趋走，客路他乡有去留。壮日功名看辇路，老年心绪喜沧洲。北关门外一杯酒，潮水庙山滩上舟。秋日烘林岩桂花，笋舆应过野人家。青山路口望乌石，绿水渡头行白沙。里社游从情最乐，弟兄团聚兴无涯。重阳天气君归去，剩醉芳尊咏物华。
送成季·其一
作者：韩淲
朝代：宋

才见西来又见归，子陵台下水烟霏。停桡应为一回首，笑杀京尘满客衣。
送成季·其一
作者：韩淲
朝代：宋

纔见西来又见归，子陵台下水烟霏。
停桡应为一回首，笑杀京尘满客衣。
送成季·其一
作者：韩淲
朝代：宋

经月红尘共小楼，西风吹梦绕湖流。文场两地还趋走，客路他乡有去留。壮日功名看辇路，老年心绪喜沧洲。北关门外一杯酒，潮水庙山滩上舟。
送成季·其一
作者：韩淲
朝代：宋

经月红尘共小楼，西风吹梦遶湖流。
文场两地还趋走，客路他乡有去留。
壮日功名看辇路，老年心绪喜沧洲。
北关门外一杯酒，潮水庙山滩上舟。
送成季·其三
作者：韩淲
朝代：宋
体裁：七言绝句

想见庭闱日望归，好催帆影度山霏。团栾共颂椒花处，真乐人间是綵衣。
送成季·其二
作者：韩淲
朝代：宋
体裁：七言绝句

开岁春风我亦归，雪云犹带雨霏霏。不须别酒添乡思，待上灵山同振衣。
送成季·其二
作者：韩淲
朝代：宋
体裁：七言律诗

秋日烘林岩桂花，笋舆应过野人家。青山路口望乌石，绿水渡头行白沙。里社游从情最乐，弟兄团聚兴无涯。重阳天气君归去，剩醉芳尊咏物华。
送戴少望知军入朝
作者：韩淲
朝代：宋
体裁：七言律诗

二年人说戴江阴，五马常存万古心。肯以清朝为得路，岂开黄卷始知音。见闻杂陋由来久，音旨亲承请自今。时世适然多出处，达观钟鼎等山林。
送推官摄邑铅山
作者：韩淲
朝代：宋

准拟新凉共酒卮，溪山到处少清诗。何年结社得如此，比日登楼已可知。制邑且分莲幕去，鸣琴应负锦囊随。鹅湖石井青枫峡，又近渊明把菊时。
送推官摄邑铅山
作者：韩淲
朝代：宋

准拟新凉共酒巵，溪山到处少清诗。
何年结社得如此，比日登楼已可知。
制邑且分莲幕去，鸣琴应负锦囊随。
鹅湖石井青枫峡，又近渊明把菊时。
送敬之
作者：韩淲
朝代：宋

一笑招真岩，屈指如昨日。梅雨打溪船，回路顿萧瑟。岂知数载后，相逢仕涂出。复是暮春时，薰风转吕律。武夷山甚高，千丈耸崷嵂。昧者信谁知，见者多自失。名父难为子，世论莫深诘。要使学力健，用则定爵秩。我亦理征帆，相将坐林密。先乃送君归，斑衣入堂室。从容奉亲欢，岂但文度膝。
送敬之
作者：韩淲
朝代：宋

一笑招真岩，屈指如昨日。
梅雨打溪船，回路顿萧瑟。
岂知数载后，相逢仕涂出。
復是暮春时，熏风转吕律。
武夷山甚高，千丈耸崷嵂。
昧者信谁知，见者多自失。
名父难为子，世论莫深诘。
要使学力健，用则定爵秩。
我亦理征帆，相将坐林密。
先乃送君归，斑衣入堂室。
从容奉亲欢，岂但文度膝。
送文叔同晦之宿鹅湖午间坐松下块石煎茶
作者：韩淲
朝代：宋
体裁：七言绝句

鹅湖十丈古松下，吃得一杯茶味甘。却坐僧窗拨寒火，满编新句又同参。
送施仲益何文蔚余子任及蒋吴二友赴省
作者：韩淲
朝代：宋

会适章丘役，寒梅满路生。
逢花百余韵，顾我不胜情。
祖送寻言句，相期岂利营。
南宫三数子，能赋復经明。
送施仲益何文蔚余子任及蒋吴二友赴省
作者：韩淲
朝代：宋

会适章丘役，寒梅满路生。逢花百馀韵，顾我不胜情。祖送寻言句，相期岂利营。南宫三数子，能赋复经明。
送施寺丞筠州
作者：韩淲
朝代：宋

江西道院少回旋，蚤晚依然省部迁。教子既同分竹虎，传家元自冠金蝉。向来朝阙看飞佩，此去名藩好著鞭。八百洞开应一笑，游閒更与问黄仙。
送施寺丞筠州
作者：韩淲
朝代：宋

江西道院少迴旋，蚤晚依然省部迁。
教子既同分竹虎，传家元自冠金蝉。
向来朝阙看飞佩，此去名藩好着鞭。
八百洞开应一笑，游閒更与问黄仙。
送施知院洪帅
作者：韩淲
朝代：宋

便好槐庭听报麻，少迟江右建高牙。
使华仕路应争羡，昼绣乡闾合共夸。
别院笙歌开祖席，满城桃李正飞花。
不知谁下陈蕃榻，且看儿童竹马遮。
送施知院洪帅
作者：韩淲
朝代：宋

便好槐庭听报麻，少迟江右建高牙。使华仕路应争羡，昼绣乡闾合共誇。别院笙歌开祖席，满城桃李正飞花。不知谁下陈蕃榻，且看儿童竹马遮。
送昌甫盖前晚独立涧上看桃花初开意思正适时见昌甫来也
作者：韩淲
朝代：宋

涧头薄暮看桃花，忽见高人来过家。一酌扶藜村坞去，夜清灯火思无涯。恨不追随到玉山，笋舆咿轧可怡颜。诗情酒兴复几许，春在花光草色间。春来閒谈竟谁同，啼鸟漫山弄暖风。章泉水生野花发，老眼古意唯此翁。
送昌甫盖前晚独立涧上看桃花初开意思正适时见昌甫来也·其一
作者：韩淲
朝代：宋
体裁：七言绝句

涧头薄暮看桃花，忽见高人来过家。一酌扶藜村坞去，夜清灯火思无涯。
送昌甫盖前晚独立涧上看桃花初开意思正适时见昌甫来也·其三
作者：韩淲
朝代：宋
体裁：七言绝句

春来閒谈竟谁同，啼鸟漫山弄暖风。章泉水生野花发，老眼古意唯此翁。
送昌甫盖前晚独立涧上看桃花初开意思正适时见昌甫来也·其二
作者：韩淲
朝代：宋

恨不追随到玉山，笋舆吚轧可怡颜。
诗情酒兴復几许，春在花光草色间。
送昌甫盖前晚独立涧上看桃花初开意思正适时见昌甫来也·其二
作者：韩淲
朝代：宋

恨不追随到玉山，笋舆咿轧可怡颜。诗情酒兴复几许，春在花光草色间。
送昌甫至十里分韵得四首
作者：韩淲
朝代：宋

霜重花未多，风回香自若。荒店野水深，枯枝堕寒雀。相送五年前，把酒常在兹。夹路梅花开，岁晏将何为。老懒问花事，尚与梅相看。苍然暮色至，只恐空吹残。瑞峰高入云，又见君归去。坐舆无匆忙，逢梅见容与。
送昌甫至十里分韵得四首·其一
作者：韩淲
朝代：宋
体裁：五言绝句

霜重花未多，风回香自若。荒店野水深，枯枝堕寒雀。
送昌甫至十里分韵得四首·其三
作者：韩淲
朝代：宋
体裁：五言绝句

老懒问花事，尚与梅相看。苍然暮色至，只恐空吹残。
送昌甫至十里分韵得四首·其二
作者：韩淲
朝代：宋
体裁：五言绝句

相送五年前，把酒常在兹。夹路梅花开，岁晏将何为。
送昌甫至十里分韵得四首·其四
作者：韩淲
朝代：宋

瑞峰高入云，又见君归去。坐舆无匆忙，逢梅见容与。
送昌甫至十里分韵得四首·其四
作者：韩淲
朝代：宋

瑞峰高入云，又见君归去。
坐舆无怱忙，逢梅见容与。
送昭武蔡倅
作者：韩淲
朝代：宋

春阴生晓寒，涧空雨冥冥。
草迷侧径滑，车马谁肯经。
敲门有嘉客，故家驾屏星。
道旧相□□，百年之典刑。
昔我伯祖翁，忠惠与齐龄。
契不减欧阳，骤语人解听。
昭武六百石，便当归明廷。
至今弦歌地，玉水流余馨。
君侯真不凡，山峙而渊渟。
盘盘龟曳尾，昂昂鹤梳翎。
东风吹眼明，倏然如酒醒。
送昭武蔡倅
作者：韩淲
朝代：宋

春阴生晓寒，涧空雨冥冥。草迷侧径滑，车马谁肯经。敲门有嘉客，故家驾屏星。道旧相□□，百年之典刑。昔我伯祖翁，忠惠与齐龄。契不减欧阳，骤语人解听。昭武六百石，便当归明廷。至今弦歌地，玉水流馀馨。君侯真不凡，山峙而渊渟。盘盘龟曳尾，昂昂鹤梳翎。东风吹眼明，倏然如酒醒。
送曾甥八三哥
作者：韩淲
朝代：宋
体裁：古风

文家渺江海，事物隘天地。不患寡所识，要在索其至。圣贤力已到，螟蜾世名利。堂堂一唯翁，守约妙洙泗。眷言汝少年，趣向已知意。相从匝寒暑，愧我有事累。归舟江风急，惜别重增喟。约己能自修，它年幸相记。
送曾鸿甫著作还朝
作者：韩淲
朝代：宋
体裁：七言律诗

进退非关我重轻，乡来何屡乞青城。西风又上蓬山去，指日须为政地行。卫霍功名思灭敌，成康时世欲持平。西湖之上烟波阔，回首能令眼倍明。
送沅陵宋令之官
作者：韩淲
朝代：宋
体裁：七言律诗

雪残沙软草芽肥，梅萼翻檐柳拂堤。山色翠连盘瓠石，水声清接武陵溪。要看抚字归谈笑，且与经行试品题。我亦钱塘江上去，书林猿鹤共凄凄。
送温尉赴调
作者：韩淲
朝代：宋
体裁：七言律诗

富春山下赏花时，夜半潮生醉不知。人事变迁惊易老，岁华荏苒叹多奇。风声野树吹残叶，雪意江梅发好枝。且喜弹冠天上去，旧登临处为题诗。
送潘舍人护客
作者：韩淲
朝代：宋
体裁：七言律诗

往来试与护毡裘，淮水汤汤江水流。霜雪马头应北望，风烟舟尾且南游。皇华使节名方起，天宠廉车爵更优。翰墨场中真矍铄，壮怀能赋亦封侯。
送潭帅朱晦翁先生赴经筵
作者：韩淲
朝代：宋

度江今几时，恐同元佑初。
中间一报復，河洛已丘墟。
先生讲金华，此意将何如。
君子与小人，似难动诛锄。
要使各当位，正论常有余。
幸哉边陲静，羣蛮亦安居。
大是民力穷，郡邑困军储。
又且士气弱，虚言多阔疎。
先生其扶持，行顾平日书。
西风动召节，帅阃来徐徐。
经行得古台，逸揽志愈摅。
孺子守穷巷，敢负师训欤。
殷勤拜席间，别语不暇舒。
斐然忽成章，先生其念诸。
送潭帅朱晦翁先生赴经筵
作者：韩淲
朝代：宋

度江今几时，恐同元祐初。中间一报复，河洛已丘墟。先生讲金华，此意将何如。君子与小人，似难动诛锄。要使各当位，正论常有馀。幸哉边陲静，群蛮亦安居。大是民力穷，郡邑困军储。又且士气弱，虚言多阔疏。先生其扶持，行顾平日书。西风动召节，帅阃来徐徐。经行得古台，逸揽志愈摅。孺子守穷巷，敢负师训欤。殷勤拜席间，别语不暇舒。斐然忽成章，先生其念诸。
送爆竹潘舍人
作者：韩淲
朝代：宋
体裁：七言律诗

使者归来守岁除，嘉殽应笑去年无。锦囊自是诗无敌，宝带还看骑甚都。想见颂花方列炬，故将爆竹伴屠苏。祝公茂介春祺去，明日朝元拱御炉。
送王安行
作者：韩淲
朝代：宋

西湖非不佳，草木已变衰。芙蓉花虽红，奈逼清霜时。昔见决科日，春酣桃杏枝。今从秣陵来，我乃官于兹。纷纷许史家，悠悠王谢儿。吾侪抚书剑，百事胡能知。芜湖连大江，风烟荡湾埼。子归但饮酒，可逭寒与饥。
送王安行
作者：韩淲
朝代：宋

西湖非不佳，草木已变衰。
芙蓉花虽红，奈逼清霜时。
昔见决科日，春酣桃杏枝。
今从秣陵来，我乃官于兹。
纷纷许史家，悠悠王谢儿。
吾侪抚书剑，百事胡能知。
芜湖连大江，风烟荡湾碕。
子归但饮酒，可逭寒与饥。
送王寺簿倅秩满回蕲
作者：韩淲
朝代：宋

涧头连雨水还平，岸草纵横日日生。过眼空林惟鸟影，惊心匝地转蛙声。病多止酒慵寻句，老矣焚香喜诵经。见说玉溪王别驾，二年官满又将行。百年驻跸在东南，薄宦浮生士所谙。进退何心空自了，别离满眼我难堪。救时事业终须做，随世功名亦喜谈。命也奈何天咫尺，鸾台凤阁本潭潭。淮山何处是蕲春，想见家林猿鹤新。合上烟霄输壮志，却分风月又闲身。极知归去无多日，细数交游有几人。江左夷吾谁得似，急乘温诏起经纶。
送王寺簿倅秩满回蕲·其一
作者：韩淲
朝代：宋
体裁：七言律诗

涧头连雨水还平，岸草纵横日日生。过眼空林惟鸟影，惊心匝地转蛙声。病多止酒慵寻句，老矣焚香喜诵经。见说玉溪王别驾，二年官满又将行。
送王寺簿倅秩满回蕲·其三
作者：韩淲
朝代：宋
体裁：七言律诗

淮山何处是蕲春，想见家林猿鹤新。合上烟霄输壮志，却分风月又闲身。极知归去无多日，细数交游有几人。江左夷吾谁得似，急乘温诏起经纶。
送王寺簿倅秩满回蕲·其二
作者：韩淲
朝代：宋
体裁：七言律诗

百年驻跸在东南，薄宦浮生士所谙。进退何心空自了，别离满眼我难堪。救时事业终须做，随世功名亦喜谈。命也奈何天咫尺，鸾台凤阁本潭潭。
送王景育弋阳尉官满入吴
作者：韩淲
朝代：宋

天下之好事，不我则彼为。何必独我出，然后为得时。但恐才学短，讲论日以卑。岂止身非贤，君民何所宜。我虽无用处，连蹇于茅茨。所幸眼未昏，英妙见于斯。君学既不器，君才复不羁。一尉已三年，东上不可迟。国家仁德深，丕冒及四夷。中间台阁尊，政事多皋夔。拔茅果汇征，四夷易鞭笞。薰兮方南风，听我歌此诗。
送王景育弋阳尉官满入吴
作者：韩淲
朝代：宋

天下之好事，不我则彼为。
何必独我出，然后为得时。
但恐才学短，讲论日以卑。
岂止身非贤，君民何所宜。
我虽无用处，连蹇于茅茨。
所幸眼未昏，英妙见于斯。
君学既不器，君才復不羁。
一尉已三年，东上不可迟。
国家仁德深，丕冒及四夷。
中间台阁尊，政事多皋夔。
拔茅果彙征，四夷易鞭笞。
熏兮方南风，听我歌此诗。
送矩恭回贵池
作者：韩淲
朝代：宋
体裁：五言律诗

乃祖朱轓地，铜章又若翁。江山应似旧，郡邑本来同。浙右还围棘，湖边又舣篷。思常游宦处，为子送秋风。
送章抚干兼寄皇甫襄阳
作者：韩淲
朝代：宋

熏风幕府上隆中，想见旌旗照日烽。
绝塞江山元自若，故都京洛岂难通。
古今只有时艰阻，贤否宁无志不同。
羊陆规模亦深远，因言为我寄元戎。
送章抚干兼寄皇甫襄阳
作者：韩淲
朝代：宋

薰风幕府上隆中，想见旌旗照日烽。绝塞江山元自若，故都京洛岂难通。古今只有时艰阻，贤否宁无志不同。羊陆规模亦深远，因言为我寄元戎。
送耿宣赞
作者：韩淲
朝代：宋

西湖水月两峰高，吴会东临日夜潮。鳷鹊未央仙仗里，眼明入阁上云霄。数年来往于南鹿，酒到诗成情转亲。鹏翼喜君才得路，春风更不话离情。
送耿宣赞·其一
作者：韩淲
朝代：宋

西湖水月两峰高，吴会东临日夜潮。
鳷鹊未央仙仗裏，眼明入阁上云霄。
送耿宣赞·其一
作者：韩淲
朝代：宋

西湖水月两峰高，吴会东临日夜潮。鳷鹊未央仙仗里，眼明入阁上云霄。
送耿宣赞·其二
作者：韩淲
朝代：宋
体裁：七言绝句

数年来往于南鹿，酒到诗成情转亲。鹏翼喜君才得路，春风更不话离情。
送耿宰属浙漕秋试
作者：韩淲
朝代：宋

倾壶玉涧金波委，天地中间惜九秋。
跬步往来空踯躅，何心出处试绸缪。
柯山风叶无樵斧，湍石烟簑有钓舟。
鸿鴈初飞吴越冷，震风堆雪卷潮头。
送耿宰属浙漕秋试
作者：韩淲
朝代：宋

倾壶玉涧金波委，天地中间惜九秋。跬步往来空踯躅，何心出处试绸缪。柯山风叶无樵斧，湍石烟蓑有钓舟。鸿雁初飞吴越冷，震风堆雪卷潮头。
送耿师干得閤门
作者：韩淲
朝代：宋
体裁：七言律诗

羽仪上閤拱清班，天近红云咫尺间。礼集会朝驰北阙，祥开寿节颂南山。龙鸾鞭扇随分合，鹓鹭衣冠得往还。休沐定从湖寺去，人生谁不有忙閒。
送耿运干当湖酒所
作者：韩淲
朝代：宋

一自西风散芰荷，殷勤风雪更婆娑。
经年谁谓酒边少，此日我云林下多。
才俊荣亲当折桂，时清禄仕且嘉禾。
论交论契无余语，收入离筵入短歌。
送耿运干当湖酒所
作者：韩淲
朝代：宋

一自西风散芰荷，殷勤风雪更婆娑。经年谁谓酒边少，此日我云林下多。才俊荣亲当折桂，时清禄仕且嘉禾。论交论契无馀语，收入离筵入短歌。
送胡教授秩满东归
作者：韩淲
朝代：宋

烟尘暗江淮，风雪到溪涧。交游人复去，荏苒岁云晏。山空归飞鸦，洲静起宿雁。浮生贵壮图，流俗厌末宦。相期岂轻肥，自笑祇藜苋。三年疏数中，一旦远近间。老身要长健，他事诚易办。升沉由遇合，出处付讥讪。
送胡教授秩满东归
作者：韩淲
朝代：宋

烟尘暗江淮，风雪到溪涧。
交游人復去，荏苒岁云晏。
山空归飞鸦，洲静起宿鴈。
浮生贵壮图，流俗厌末宦。
相期岂轻肥，自笑祇藜苋。
三年疏数中，一旦远近间。
老身要长健，他事诚易办。
升沉由遇合，出处付讥讪。
送致道
作者：韩淲
朝代：宋

君家兄弟贤，四海得师友。卜居赤城霞，山水照户牖。宗盟懒致身，时务能袖手。纷纶五经笥，圣处端不朽。每切乡往之，喜从仲氏后。青春钱塘湖，仅尔一杯酒。微吟已相和，要论合深扣。调官复东还，知我离索否。
送致道
作者：韩淲
朝代：宋

君家兄弟贤，四海得师友。
卜居赤城霞，山水照户牖。
宗盟懒致身，时务能袖手。
纷纶五经笥，圣处端不朽。
每切乡往之，喜从仲氏后。
青春钱塘湖，仅尔一杯酒。
微吟已相和，要论合深扣。
调官復东还，知我离索否。
送舒同安监暂回上饶
作者：韩淲
朝代：宋

秋入玉山静，羡君乘归轩。
晓凉红蓼渡，晚晴黄叶村。
儿女罗酒浆，欢呼争候门。
家人有真情，巷党无杂言。
岂不念别久，三年在真源。
幸从帝里回，有命须腾骞。
嬉游且卒岁，余事不足论。
予方仰寸禄，日日思故园。
西湖虽云乐，而多车马喧。
送舒同安监暂回上饶
作者：韩淲
朝代：宋

秋入玉山静，羡君乘归轩。晓凉红蓼渡，晚晴黄叶村。儿女罗酒浆，欢呼争候门。家人有真情，巷党无杂言。岂不念别久，三年在真源。幸从帝里回，有命须腾骞。嬉游且卒岁，馀事不足论。予方仰寸禄，日日思故园。西湖虽云乐，而多车马喧。
送芮玉山
作者：韩淲
朝代：宋
体裁：七言律诗

苕溪秋碧卞峰浓，莼菜鲈鱼兴味中。制锦归来应自适，角巾行往与谁同。才华便合为时用，士论须知得誉隆。留取棠阴在岩邑，为公频到咏仁风。
送行甫
作者：韩淲
朝代：宋
体裁：古风

师门讲绝学，淡泊易荆榛。锱铢利害牵，不暇能亲仁。君侯志意高，面无三斗尘。越从武夷来，邂逅京华春。抵掌顾我谈，文彩天麒麟。归哉吴阊门，太湖漾无垠。修名恐不立，何必问屈伸。
送许鼓院入朝
作者：韩淲
朝代：宋
体裁：七言律诗

九华风物想依然，一隔星霜近十年。方喜因依二天庇，又看归觐五云边。跄跄朝士推贤业，穆穆虚皇待奏篇。收取功名上台阁，人间谁不羡登仙。
送赵五哥秋试
作者：韩淲
朝代：宋
体裁：五言律诗

才俊毋轻敌，精神急护持。寓乡能取友，官路必修为。胄监秋高日，礼闱春盛时。龙蛇飞健步，好好对丹墀。
送赵余干宰允中
作者：韩淲
朝代：宋

梦寐湖山同雅集，溪篷还送宰余干。
苍忙写句求诗律，邂逅持醪得笑欢。
花事纤浓春又过，麦天清淡雨初干。
琵琶洲畔絃歌地，一上乘风眼更宽。
送赵户部迎侍回朝
作者：韩淲
朝代：宋

朝回日日晓莺边，宝带春风蹙绣鞯。过眼任题红叶句，放怀应点白云篇。沉香亭北宁无地，群玉山头别有天。更向紫微垣内去，衣冠文物是真仙。几年高隐占南池，得路荣观此一时。持节把麾今已了，握兰簪笔未为迟。暂来旧里欢迎侍，便立新班好论思。莫论山人在空谷，为公猿鹤伴参差。
送赵户部迎侍回朝·其一
作者：韩淲
朝代：宋

朝回日日晓莺边，宝带春风蹙绣鞯。过眼任题红叶句，放怀应点白云篇。沉香亭北宁无地，群玉山头别有天。更向紫微垣内去，衣冠文物是真仙。
送赵户部迎侍回朝·其一
作者：韩淲
朝代：宋

朝回日日晓鶑边，宝带春风蹙绣鞯。
过眼任题红叶句，放怀应点白云篇。
沉香亭北宁无地，群玉山头别有天。
更向紫微垣内去，衣冠文物是真仙。
送赵户部迎侍回朝·其二
作者：韩淲
朝代：宋

几年高隐占南池，得路荣观此一时。持节把麾今已了，握兰簪笔未为迟。暂来旧里欢迎侍，便立新班好论思。莫论山人在空谷，为公猿鹤伴参差。
送赵户部迎侍回朝·其二
作者：韩淲
朝代：宋

几年高隠占南池，得路荣观此一时。
持节把麾今已了，握兰簪笔未为迟。
暂来旧里欢迎侍，便立新班好论思。
莫论山人在空谷，为公猿鹤伴参差。
送赵抚州至坎石共饭胜不如索赋
作者：韩淲
朝代：宋
体裁：七言绝句

坎石溪头同早炊，清霜枫树叶飞飞。班荆一笑又何许，珍重云山布衲衣。
送赵推官衡州
作者：韩淲
朝代：宋

着眼尘网外，纳身诗社中。
乐哉万好庵，刘骥尊酒同。
此事非外假，千载扬清风。
冰溪瑞峰高，更是章泉翁。
永贞志独砺，探赜雅用充。
不知羣儿愚，一洗凡马空。
祝融石鼓江，旧观多巨公。
兴怀南渡初，此地惊盲聋。
只今两英荡，游宦未易逢。
所惜一未面，旧好本家通。
尽其我职学，公车自旌弓。
煌煌太宗业，树立甚宏雄。
更愿常用贤，更愿常和戎。
官閒莫兴寄，因来莫匆匆。
送赵推官衡州
作者：韩淲
朝代：宋

著眼尘网外，纳身诗社中。乐哉万好庵，刘骥尊酒同。此事非外假，千载扬清风。冰溪瑞峰高，更是章泉翁。永贞志独砺，探赜雅用充。不知群儿愚，一洗凡马空。祝融石鼓江，旧观多巨公。兴怀南渡初，此地惊盲聋。只今两英荡，游宦未易逢。所惜一未面，旧好本家通。尽其我职学，公车自旌弓。煌煌太宗业，树立甚宏雄。更愿常用贤，更愿常和戎。官閒莫兴寄，因来莫匆匆。
送赵清江
作者：韩淲
朝代：宋

少劳吟笔赋催科，抚字心存政自和。
莫道折杨无俗韵，要思于蒍有奇歌。
时秋凉冷遽如许，客子宦游将奈何。
看即双鳬候飞舄，清江江上一婆娑。
送赵清江
作者：韩淲
朝代：宋

少劳吟笔赋催科，抚字心存政自和。莫道折杨无俗韵，要思于蔿有奇歌。时秋凉冷遽如许，客子宦游将奈何。看即双凫候飞舄，清江江上一婆娑。
送赵馀干宰允中
作者：韩淲
朝代：宋

梦寐湖山同雅集，溪篷还送宰馀干。苍忙写句求诗律，邂逅持醪得笑欢。花事纤浓春又过，麦天清淡雨初乾。琵琶洲畔弦歌地，一上乘风眼更宽。
送辛帅三山
作者：韩淲
朝代：宋

暂着鹓行却建牙，此身何地不为家。
闽山又作年时梦，吴会分明眼底花。
舒卷壮怀公自笑，往来行李士争夸。
棠阴应有邦人望，笳鼓西风拥帅华。
送辛帅三山
作者：韩淲
朝代：宋

暂著鹓行却建牙，此身何地不为家。闽山又作年时梦，吴会分明眼底花。舒卷壮怀公自笑，往来行李士争誇。棠阴应有邦人望，笳鼓西风拥帅华。
送郑元老教授衡州
作者：韩淲
朝代：宋

三代之学废，专门竞成家。
经隔千百年，孔庙徒奢夸。
我朝跨两汉，斯文惟有涯。
天下书院中，赐书几五车。
石鼓亦佳处，湘流带长沙。
衡山为其衝，南国无以加。
猗与庆历盛，风化浃迩遐。
州县俱养士，开设始足嘉。
或困举子习，沉思实堪嗟。
公卿比涂出，歆艷孰敢譁。
淳熙二三贤，使节连帅牙。
葺彼旧遗事，丘记镇淫哇。
青春復来守，讲道方萌芽。
古意忽不嗣，政治由隆污。
只今数间屋，定知未倾斜。
如君肯交我，分教且及瓜。
杳渺上重湖，霜风动梅花。
它乡莫迴首，空使望眼赊。
岁月信逾速，人事纷攫拏。
勉勉俪前修，无缪毫釐差。
送郑元老教授衡州
作者：韩淲
朝代：宋

三代之学废，专门竞成家。经隔千百年，孔庙徒奢誇。我朝跨两汉，斯文惟有涯。天下书院中，赐书几五车。石鼓亦佳处，湘流带长沙。衡山为其冲，南国无以加。猗与庆历盛，风化浃迩遐。州县俱养士，开设始足嘉。或困举子习，沉思实堪嗟。公卿比涂出，歆艳孰敢哗。淳熙二三贤，使节连帅牙。葺彼旧遗事，丘记镇淫哇。青春复来守，讲道方萌芽。古意忽不嗣，政治由隆污。只今数间屋，定知未倾斜。如君肯交我，分教且及瓜。杳渺上重湖，霜风动梅花。它乡莫回首，空使望眼赊。岁月信逾速，人事纷攫拿。勉勉俪前修，无缪毫釐差。
送郑盱眙
作者：韩淲
朝代：宋

羊陆规模远，龚黄政事多。剖符欣委寄，视篆欲如何。秋入江湖道，寒生淮泗波。提封新保障，对境旧山河。吏蠹应铨择，民穷藉抚摩。蕃宣归俎豆，盟好戢干戈。才大知谁识，诗成想自哦。风云尝负剑，雨露忆鸣珂。缓带从簪履，凝香接绮罗。雅怀今郑谷，壮略古廉颇。
送郑盱眙
作者：韩淲
朝代：宋

羊陆规模远，龚黄政事多。
剖符欣委寄，视篆欲如何。
秋入江湖道，寒生淮泗波。
提封新保障，对境旧山河。
吏蠹应铨择，民穷藉抚摩。
蕃宣归俎豆，盟好戢干戈。
才大知谁识，诗成想自哦。
风云尝负剑，雨露忆鸣珂。
缓带从簪履，凝香接绮罗。
雅怀今郑谷，壮畧古廉颇。
送野云孔炼师回永嘉·其二
作者：韩淲
朝代：宋

开元观近水心寺，丹峤蒙鸿第几峰。
夜半醮坛星月冷，珠藏学海睡骊龙。
送野云孔鍊师回永嘉
作者：韩淲
朝代：宋

野云飞过玉溪云，枉把清氛入世氛。五十三参善知识，伟哉犹说象山君。开元观近水心寺，丹峤濛鸿第几峰。夜半醮坛星月冷，珠藏学海睡骊龙。
送野云孔鍊师回永嘉·其一
作者：韩淲
朝代：宋
体裁：七言绝句

野云飞过玉溪云，枉把清氛入世氛。五十三参善知识，伟哉犹说象山君。
送野云孔鍊师回永嘉·其二
作者：韩淲
朝代：宋

开元观近水心寺，丹峤濛鸿第几峰。夜半醮坛星月冷，珠藏学海睡骊龙。
送钟亲昆仲回四明
作者：韩淲
朝代：宋

一棹拖篷过甬东，潮平波面夕阳红。极知我辈焚舟举，更喜君家制锦功。枫叶未残秋淡荡，桂花犹共月朦胧。相逢莫恨相离别，连璧应抟九万风。浮生车马易西东，邂逅相看醉颊红。失喜却愁诗作祟，推愁犹喜酒书功。秋老水风吹浩荡，夜深山月照朦胧。年来墨客惊无几，四座当回正始风。
送钟亲昆仲回四明·其一
作者：韩淲
朝代：宋
体裁：七言律诗

一棹拖篷过甬东，潮平波面夕阳红。极知我辈焚舟举，更喜君家制锦功。枫叶未残秋淡荡，桂花犹共月朦胧。相逢莫恨相离别，连璧应抟九万风。
送钟亲昆仲回四明·其二
作者：韩淲
朝代：宋
体裁：七言律诗

浮生车马易西东，邂逅相看醉颊红。失喜却愁诗作祟，推愁犹喜酒书功。秋老水风吹浩荡，夜深山月照朦胧。年来墨客惊无几，四座当回正始风。
送钱清远
作者：韩淲
朝代：宋
体裁：古风

出宰清远县，且烧清远香。敛收平生心，岂谓蛮瘴妨。拖舟过高溪，话旧持酒觞。雁翔白云飞，秋思不可忘。
送陈同甫丈赴省
作者：韩淲
朝代：宋

平生四海几过从，晚向闽山访海翁。又见稼轩趋召节，却随举子赴南宫。风云变态高情表，岁月侵寻醉眼中。可是龙川便真隐，乘时勋业尚须公。
送陈同甫丈赴省
作者：韩淲
朝代：宋

平生四海几过从，晚向闽山访海翁。
又见稼轩趋召节，却随举子赴南宫。
风云变态高情表，岁月侵寻醉眼中。
可是龙川便真隠，乘时勋业尚须公。
送顾丞沿檄徽饶
作者：韩淲
朝代：宋

柳暗烟霏绿，花残雨润红。梦思今夜远，别恨一枝同。杖舄经行处，江山兴寄中。纷纷莺蝶闹，得意正东风。
送顾丞沿檄徽饶
作者：韩淲
朝代：宋

柳暗烟霏绿，花残雨润红。
梦思今夜远，别恨一枝同。
杖舄经行处，江山兴寄中。
纷纷鶑蝶闹，得意正东风。
送顾丞赴张军师辟书
作者：韩淲
朝代：宋
体裁：五言律诗

细雨春帆外，江波漫漫流。人情虽忍别，风景可言愁。时命岂大缪，功名宁罢休。倚天长剑在，谈笑即公侯。
送魏兄
作者：韩淲
朝代：宋
体裁：古风

霜空爱日起，林叶翻阶鸣。蔼蔼故人意，依依游子情。临离一杯酒，远作数宿程。闻诗佚老堂，寄言寸心倾。
送黄寺丞商伯浙仓罢归南康
作者：韩淲
朝代：宋

邂逅登临胜，从容杯酒閒。脱身方甫里，满眼已庐山。此道天能会，端人世所悭。丹心空磊磊，绿鬓只斑斑。问学无穷事，功名有定期。古今诚可见，治否老尤知。袖手寻幽隐，存心付崄巇。一时还别去，何日更追随。
送黄寺丞商伯浙仓罢归南康·其一
作者：韩淲
朝代：宋
体裁：五言律诗

邂逅登临胜，从容杯酒閒。脱身方甫里，满眼已庐山。此道天能会，端人世所悭。丹心空磊磊，绿鬓只斑斑。
送黄寺丞商伯浙仓罢归南康·其二
作者：韩淲
朝代：宋

问学无穷事，功名有定期。古今诚可见，治否老尤知。袖手寻幽隐，存心付崄巇。一时还别去，何日更追随。
送黄寺丞商伯浙仓罢归南康·其二
作者：韩淲
朝代：宋

问学无穷事，功名有定期。
古今诚可见，治否老尤知。
袖手寻幽隠，存心付崄巇。
一时还别去，何日更追随。
送黄监税之官沙县
作者：韩淲
朝代：宋

国家右文时，子可谓不遇。相从今几年，犹记弄章句。神州久陆沉，赤子欲谁诉。隆兴淳熙初，几载驾戎辂。主圣难其臣，后来忽多故。方今恢天运，子复策仕路。惜乎视征榷，韬略未阔步。男子志四方，周王亦一怒。惨别无它言，闽山眇回互。
送黄监税之官沙县
作者：韩淲
朝代：宋

国家右文时，子可谓不遇。
相从今几年，犹记弄章句。
神州久陆沉，赤子欲谁诉。
隆兴淳熙初，几载驾戎辂。
主圣难其臣，后来忽多故。
方今恢天运，子復策仕路。
惜乎视征榷，韬畧未阔步。
男子志四方，周王亦一怒。
惨别无它言，闽山眇回互。
逍遥阁
作者：韩淲
朝代：宋

翁家烂柯桥，游戏钱塘欤。
昔贤有乐地，天与此屋庐。
依依巷陌间，将鹤倒骑馿。
流传得佳声，是时当国初。
四方次第平，降王亦诛鉏。
朝野多豪英，仲先颇知渠。
相邀一夜话，华山图匪虚。
此州真可人，林逋復来居。
一湖浸孤山，相望诚有余。
人生百年尔，贵贱空乘除。
尚友千载上，是心良晏如。
有手可持酒，有眼可诵书。
结阁老树高，扁榜聊自舒。
方今开禧年，吴越都乘舆。
我遯楚溪口，因名倍踌躇。
既同逍遥吟，又且思庄樗。
逍遥阁
作者：韩淲
朝代：宋

翁家烂柯桥，游戏钱塘欤。昔贤有乐地，天与此屋庐。依依巷陌间，将鹤倒骑驴。流传得佳声，是时当国初。四方次第平，降王亦诛锄。朝野多豪英，仲先颇知渠。相邀一夜话，华山图匪虚。此州真可人，林逋复来居。一湖浸孤山，相望诚有馀。人生百年尔，贵贱空乘除。尚友千载上，是心良晏如。有手可持酒，有眼可诵书。结阁老树高，扁榜聊自舒。方今开禧年，吴越都乘舆。我遁楚溪口，因名倍踌躇。既同逍遥吟，又且思庄樗。
道中访何贡士
作者：韩淲
朝代：宋
体裁：七言绝句

野路寻诗立马时，骚人闲淡少人知。霜华满地吹黄叶，应有早梅开一枝。
道场山山上有伏虎师宴坐岩寺中方池清深可爱
作者：韩淲
朝代：宋

翠麓转危径，清涟媚方池。
钟鱼鸣宝坊，窣堵高不危。
凭轩眼力尽，晴色烟凄迷。
秋原禾黍登，佳处端在兹。
斋余作茗事，昼寂香篆迟。
当年伏虎师，此地尝岩栖。
高风动寥邈，胜迹穷险巇。
回桡日已暮，怅望空自知。
道场山山上有伏虎师宴坐岩寺中方池清深可爱
作者：韩淲
朝代：宋

翠麓转危径，清涟媚方池。钟鱼鸣宝坊，窣堵高不危。凭轩眼力尽，晴色烟凄迷。秋原禾黍登，佳处端在兹。斋馀作茗事，昼寂香篆迟。当年伏虎师，此地尝岩栖。高风动寥邈，胜迹穷险巇。回桡日已暮，怅望空自知。
避暑
作者：韩淲
朝代：宋
体裁：五言律诗

亭午暑未凉，竹阴访泉石。泉源彻底清，石色半痕碧。幽处鸟声流，闲中人意适。风微一幅巾，林深转虚寂。
邂逅一施二徐留饭
作者：韩淲
朝代：宋
体裁：古风

深山固凉冷，荒涂秋尚炎。谁欤约僧窗，里彦长少兼。夜饭频忘疲，片月忽满檐。友贤吾敢弃，他事皆毫纤。
邢大声广声于去非携酒约解元衡毕叔文及蕃过陈叔尹值叔尹之出成四十字
作者：韩淲
朝代：宋

松竹连花树，田园带隐庐。青衫宁累我，黄卷不孤渠。载酒期问字，经邱逢命车。庞公虽浪出，且慰故人疏。
邢大声广声于去非携酒约解元衡毕叔文及蕃过陈叔尹值叔尹之出成四十字
作者：韩淲
朝代：宋

松竹连花树，田园带隠庐。
青衫宁累我，黄卷不孤渠。
载酒期问字，经邱逢命车。
庞公虽浪出，且慰故人疎。
邵司法索诗
作者：韩淲
朝代：宋
体裁：古风

榜巷曰陋巷，作斋为茅斋。何愧安乐窝，其志安在哉。有子醉六经，有眼照九垓。应羡常山水，长从城下来。
邹道乡送幼安赴澶仓
作者：韩淲
朝代：宋
体裁：古风

人生本逆旅，行止良悠悠。试看康庄上，辙迹多成沟。公子分闭户，时来亦何由。载书晓遄迈，春令方如秋。河滨古城府，税鞅聊优游。青云捷径在，坻庾非君优。臧孙故有后，崭崭承风流。胡为重作恶，日暮犹登楼。
邻僧晚磬
作者：韩淲
朝代：宋

回风薄栖鸦，寒色倏已暝。禾收正行田，木落应掩径。市声频年稀，人迹中夜定。心懒邻更闲，僧窗有幽磬。
邻僧晚磬
作者：韩淲
朝代：宋

回风薄栖鸦，寒色倏已暝。
禾收正行田，木落应掩径。
市声频年稀，人迹中夜定。
心懒隣更闲，僧窗有幽磬。
邻家夜坐
作者：韩淲
朝代：宋

灯影摇初夜，寒声落近山。酒随人意浅，诗写我身閒。莫忿流年速，空搔短发斑。然而醒复醉，盖谓往仍还。
邻家夜坐
作者：韩淲
朝代：宋

灯影摇初夜，寒声落近山。
酒随人意浅，诗写我身閒。
莫忿流年速，空搔短髮斑。
然而醒復醉，盖谓往仍还。
邻并閒饮
作者：韩淲
朝代：宋
体裁：古风

春泉满山涧，春风到山家。兰英已披径，芹枝亦浮沙。我乘晴影步，所至怜物华。幽处有真意，避尘尘转赊。
郑一浙运使
作者：韩淲
朝代：宋
体裁：五言律诗

好在春秋学，宜乘笔力初。邦畿缘伯讨，王道付儒书。超乘亦人尔，焚舟其我欤。两年嘉尚意，东上赴传胪。
郑一病中见寄和韵答之
作者：韩淲
朝代：宋
体裁：五言律诗

爱酒阮宣杖，倦行陶令舆。閒投本无意，垂老亦何居。万事付杯水，一贫唯饭蔬。秋怀苦相望，幽寺挟残书。
郑一送其母舅就禄临江因往长沙
作者：韩淲
朝代：宋

玉笥仙坛葛稚川，古人何在岂徒然。君行但作游山想，不就丹砂也自贤。道林四绝初无恙，何必骚词抵死吟。我识輶车曾著记，潇湘流尽碧波心。
郑一送其母舅就禄临江因往长沙·其一
作者：韩淲
朝代：宋
体裁：七言绝句

玉笥仙坛葛稚川，古人何在岂徒然。君行但作游山想，不就丹砂也自贤。
郑一送其母舅就禄临江因往长沙·其二
作者：韩淲
朝代：宋

道林四绝初无恙，何必骚词抵死吟。
我识輶车曾着记，潇湘流尽碧波心。
郑一送其母舅就禄临江因往长沙·其二
作者：韩淲
朝代：宋

道林四绝初无恙，何必骚词抵死吟。我识輶车曾著记，潇湘流尽碧波心。
郑一长塘摘莲
作者：韩淲
朝代：宋

驱馿拽马趁初凉，棹了南齐上近庄。
稚子偶携宁有谓，经生相谑最难量。
酒因莲藕醉言泻，鷄配黄籼馌彼忙。
多少壮心收不起，又撑小艇入长塘。
郑一长塘摘莲
作者：韩淲
朝代：宋

驱驴拽马趁初凉，棹了南齐上近庄。稚子偶携宁有谓，经生相谑最难量。酒因莲藕醉言泻，鸡配黄籼馌彼忙。多少壮心收不起，又撑小艇入长塘。
郑中卿池阳倅贰
作者：韩淲
朝代：宋
体裁：七言律诗

九华秀出明秋浦，暑雨吹凉树色新。弹压江山非俗辈，平分风月有诗人。经行古寺心情别，放步空村语笑亲。安得酒边看近作，白头青眼话鲈莼。
都漕陈侍郎挽诗
作者：韩淲
朝代：宋

赫赫相门旧，龟峰照玉溪。岂云名宦达，殆欲古人齐。文物禁林上，光华使节西。黄金横带处，新筑乃幽栖。尊酒游行地，凄凉仅隔年。传闻当勿药，却报卜新阡。哀挽嗟无及，忠言孰为宣。彼何兵弗戢，去国记翻然。
都漕陈侍郎挽诗·其一
作者：韩淲
朝代：宋
体裁：五言律诗

赫赫相门旧，龟峰照玉溪。岂云名宦达，殆欲古人齐。文物禁林上，光华使节西。黄金横带处，新筑乃幽栖。
都漕陈侍郎挽诗·其二
作者：韩淲
朝代：宋
体裁：五言律诗

尊酒游行地，凄凉仅隔年。传闻当勿药，却报卜新阡。哀挽嗟无及，忠言孰为宣。彼何兵弗戢，去国记翻然。
酒尽
作者：韩淲
朝代：宋
体裁：七言律诗

连宵风月颇堪看，酒尽端怜赏咏难。岂但衔头沽苦贵，更缘秫早酿多酸。萧萧陶径柳将落，渺渺吴江枫欲丹。安得酒船数百斛，拍浮长遣一生欢。
酒熟
作者：韩淲
朝代：宋
体裁：古风

意绪忽不整，瓮头新酒香。雨细起暝色，天低漏寒光。残花菊枝短，老叶枫树长。取醉乃吾事，山空欲清霜。
酒阑
作者：韩淲
朝代：宋
体裁：七言绝句

酒阑天地与同流，懊恼吟成不那愁。渭北江东春树远，古今波荡白浮鸥。
醉书
作者：韩淲
朝代：宋
体裁：古风

槌碎黄鹤楼，吸尽西江水。索酒可以起，吹灯照无睡。夹城溪汤汤，负郭山靡靡。逢花其命乞，蓬心我蓬累。
醉桃源·阮郎归·固穷斋里语吾生
作者：韩淲
朝代：宋
体裁：词

固穷斋里语吾生。言之必可行。扶疏夏木既啼莺。更逢鱼计成。多雅尚，少时情。沧浪渔父缨。高歌宁与俗争鸣。朱弦疏越声。
醉桃源·阮郎归·残春风雨绕檐声
作者：韩淲
朝代：宋
体裁：词

残春风雨绕檐声。山空分外鸣。闲来落佩倒冠缨。尚馀亲旧情。人不见，句还成。又听求友莺。濯缨一曲可流行。何须观我生。
醉桃源（昌甫有曲，名之濯缨，因和）
作者：韩淲
朝代：宋

残春风雨绕檐声。山空分外鸣。闲来落佩倒冠缨。尚余亲旧情。
人不见，句还成。又听求友莺。濯缨一曲可流行。何须观我生。
醉落魄（次韵斯远）
作者：韩淲
朝代：宋
体裁：词

风高木落。壮心万里空回薄。振衣待把尘埃濯。声里斜阳，孤起戍楼角。人生谁会谁为错。年来但觉多离索。黄花照地浑开却。华发如斯，同和醉落魄。
醉蓬莱
作者：韩淲
朝代：宋
体裁：词

问西湖好处，楼上薰风，有谁称寿。
十里荷香，对槐阴清昼。
细浪揉蓝，远山凝黛，更管弦初奏。
醉舞嗟嗟，欢声沸沸，生申时候。
膝下婆娑，老莱儿戏，帝所辉光，使衣呈绣。
眷倚方隆，赐金章华绶。
自此飞腾，凤阁鸾台，好满斟醇酎。
道骨仙风，朱颜青鬓，年年依旧。
醉蓬莱·寿潘漕
作者：韩淲
朝代：宋

问西湖好处，楼上薰风，有谁称寿。十里荷香，对槐阴清昼。细浪揉蓝，远山凝黛，更管弦初奏。醉舞傞傞，欢声沸沸，生申时候。膝下婆娑，老莱儿戏，帝所辉光，使衣呈绣。眷倚方隆，赐金章华绶。自此飞腾，凤阁鸾台，好满斟醇酎。道骨仙风，朱颜青鬓，年年依旧。
醉蓬莱·庆文章太守
作者：韩淲
朝代：宋
体裁：词

庆文章太守，燕寝凝香，诞弥佳节。庾岭归来，又经年梅发。棋酒心情，笙歌滋味，便合朝天阙。玉作山前，冰为水际，几多风月。绿鬓朱颜，浩然相对，自是中原，旧家人物。鹓鹭班回，尚记陪清切。好把胸蟠万卷，谈笑了、济时勋业。锦幄初温，宝杯深劝，舞回香雪。
醉蓬莱·问西湖好处
作者：韩淲
朝代：宋

问西湖好处，楼上熏风，有谁称寿。
十里荷香，对槐阴清昼。
细浪揉蓝，远山凝黛，更管弦初奏。
醉舞嗟嗟，欢声沸沸，生申时候。
膝下婆娑，老莱儿戏，帝所辉光，使衣呈绣。
眷倚方隆，赐金章华绶。
自此飞腾，凤阁鸾台，好满斟醇酎。
道骨仙风，朱颜青鬓，年年依旧。
采桑子 又一首 其一
作者：韩淲
朝代：宋
体裁：词

萧萧两鬓吹华发，老眼全昏。徙倚衡门。岁晚寒消涧水痕。含情更觉沧洲远，欲语谁论。窈窕孤村。细雨梅花只断魂。
采桑子·华灯自是年年好
作者：韩淲
朝代：宋
体裁：词

华灯自是年年好，月淡烟空。依旧东风。箫鼓吹香醉脸融。谢他诗侣还相觅，雨迹云踪。不分情浓。柳浅梅深鬓影松。
采桑子·萧萧两鬓吹华发
作者：韩淲
朝代：宋
体裁：词

萧萧两鬓吹华发，老眼全昏。
徒倚衡门。
岁晚寒消涧水痕。
含情更觉沧洲远，欲语谁论。
窈窕孤村。
细雨梅花只断魂。
重午
作者：韩淲
朝代：宋

年年重午泛菖蒲，儿女搔头亦篆符。忍复研朱如羽客，懒能切玉醉狂夫。长歌楚些冤何有，却忆山人讽已无。田里萧萧方渴雨，小轩清望老怀孤。
重午
作者：韩淲
朝代：宋

年年重午泛菖蒲，儿女搔头亦篆符。
忍復研朱如羽客，懒能切玉醉狂夫。
长歌楚些冤何有，却忆山人讽已无。
田里萧萧方渴雨，小轩清望老怀孤。
重午
作者：韩淲
朝代：宋

鬓花臂丝盘艾虎，佳人竞云作重午。菖蒲细缕来泛卮，快意酒行何用数。忽忆当年楚三闾，他愁我乐意何如。不识好恶类如此，世间俗物争奈渠。
重午
作者：韩淲
朝代：宋

鬓花臂丝盘艾虎，佳人竞云作重午。
菖蒲细缕来泛巵，快意酒行何用数。
忽忆当年楚三闾，他愁我乐意何如。
不识好恶类如此，世间俗物争奈渠。
重午乏酒戏成
作者：韩淲
朝代：宋
体裁：七言律诗

小楼清坐意何如，休沐虽闲叹索居。解粽未忘良夜饮，研朱犹作午时书。风生暝色天横幕，云捲晴光月吐梳。朗诵离骚抚空案，独醒笑杀楚三闾。
重午溪庐
作者：韩淲
朝代：宋

不能角黍泛菖蒲，且摄閒心自读书。谁信骚经未终卷，又行山外到溪庐。怀人何处章泉水，更复可怜潘永丰。仕路屈身还政拙，山林养志得诗穷。
重午溪庐·其一
作者：韩淲
朝代：宋
体裁：七言绝句

不能角黍泛菖蒲，且摄閒心自读书。谁信骚经未终卷，又行山外到溪庐。
重午溪庐·其二
作者：韩淲
朝代：宋

怀人何处章泉水，更复可怜潘永丰。仕路屈身还政拙，山林养志得诗穷。
重午溪庐·其二
作者：韩淲
朝代：宋

怀人何处章泉水，更復可怜潘永丰。
仕路屈身还政拙，山林养志得诗穷。
重送仲至闻得祠
作者：韩淲
朝代：宋

残春叫鶗鴂，百草为不芳。
钱塘江涨沙，往往变田桑。
一风或十雨，冷暖殊未尝。
起视天宇高，俛知人世长。
俄而登大楼，老面各已苍。
慨予復何言，忘却离思伤。
振衣问荒野，税驾辞康庄。
细收箧裏诗，尽秘囊中方。
山堂有故园，绝出名利场。
颐神以养寿，更炷琳宫香。
重送仲至闻得祠
作者：韩淲
朝代：宋

残春叫鶗鴂，百草为不芳。钱塘江涨沙，往往变田桑。一风或十雨，冷煖殊未尝。起视天宇高，俛知人世长。俄而登大楼，老面各已苍。慨予复何言，忘却离思伤。振衣问荒野，税驾辞康庄。细收箧里诗，尽秘囊中方。山堂有故园，绝出名利场。颐神以养寿，更炷琳宫香。
重送潘舍人
作者：韩淲
朝代：宋

雪裏春风使者舟，万钉横带紫绮裘。
王人自占诸侯上，汉使何妨绝塞游。
铁瓮城头过京口，金山江外是扬州。
宫桃御柳开时候，黄道归来拜冕旒。
重送潘舍人
作者：韩淲
朝代：宋

雪里春风使者舟，万钉横带紫绮裘。王人自占诸侯上，汉使何妨绝塞游。铁瓮城头过京口，金山江外是扬州。宫桃御柳开时候，黄道归来拜冕旒。
野趣轩夜坐煮茶栗瓶中木樨香甚
作者：韩淲
朝代：宋

窗静明灯看木樨，秋声吹雨欲凄凄。
余凉倍觉花撩乱，尽夜尤宜叶整齐。
瓶浸冷香书案小，座围幽艷屋山低。
从容茶果归来处，桥踏涧云迷断蹊。
野趣轩夜坐煮茶栗瓶中木樨香甚
作者：韩淲
朝代：宋

窗静明灯看木樨，秋声吹雨欲凄凄。馀凉倍觉花撩乱，尽夜尤宜叶整齐。瓶浸冷香书案小，座围幽艳屋山低。从容茶果归来处，桥踏涧云迷断蹊。
野趣轩弈棋
作者：韩淲
朝代：宋
体裁：七言绝句

山雨吹凉醉不成，棋声閒与写吟情。老来但觉相羊地，不尽烟云笔底生。
野趣轩见梅花
作者：韩淲
朝代：宋
体裁：五言律诗

相逢暗香底，又见一年梅。枝既尔许瘦，花犹如此开。桥横红叶径，山晚白云堆。冻雨时吹洒，人閒寒事催。
金来禽
作者：韩淲
朝代：宋

手种来禽已可嘉，纷然凡木正芳华。人间那有黄金蕊，天上生成红玉花。却怪风流迷野路，也如富贵在山家。病馀杯酒浑无绪，空撚吟髭到日斜。
金来禽
作者：韩淲
朝代：宋

手种来禽已可嘉，纷然凡木正芳华。
人间那有黄金蘂，天上生成红玉花。
却怪风流迷野路，也如富贵在山家。
病余杯酒浑无绪，空捻吟髭到日斜。
金来禽
作者：韩淲
朝代：宋

红湿华滋叶护花，金来禽映海棠斜。
珊瑚声裏飞山鹧，云气吹晴落紫霞。
金来禽
作者：韩淲
朝代：宋

红湿华滋叶护花，金来禽映海棠斜。珊瑚声里飞山鹧，云气吹晴落紫霞。
金焦二山雪望图
作者：韩淲
朝代：宋

京口酒可饮，江山开画图。幻成清落索，要识雪模糊。不用袁安卧，只消渔父居。几回烟浪远，落木堕寒芦。
金焦二山雪望图
作者：韩淲
朝代：宋

京口酒可饮，江山开画图。
幻成清落索，要识雪糢糊。
不用袁安卧，只消渔父居。
几回烟浪远，落木堕寒芦。
钱塘送元立
作者：韩淲
朝代：宋

凤阙追随外，龙山判别中。
怒涛翻夕照，远树起秋风。
我亦情何限，君应兴与同。
举杯凌浩渺，挂席看空蒙。
钱塘送元立
作者：韩淲
朝代：宋

凤阙追随外，龙山判别中。怒涛翻夕照，远树起秋风。我亦情何限，君应兴与同。举杯淩浩渺，挂席看空濛。
钱宗卿得当涂守
作者：韩淲
朝代：宋
体裁：七言律诗

垂上甘泉玉笋班，又看均逸贺朱幡。当涂自是号名郡，近北还知出异恩。西望雪堂应坐啸，东连钟阜要蕃宣。名卿所至人皆仰，青镜从渠霜鬓繁。
钱相士邂逅灵山阁
作者：韩淲
朝代：宋

玉溪深处灵山阁，一片孤云飞野鹤。从人索相问穷通，照破髑髅错不错。古来云海本茫茫，见素谭玄总自藏。挥手出门何处去，华阳且道是仙乡。
钱相士邂逅灵山阁·其一
作者：韩淲
朝代：宋
体裁：七言绝句

玉溪深处灵山阁，一片孤云飞野鹤。从人索相问穷通，照破髑髅错不错。
钱相士邂逅灵山阁·其二
作者：韩淲
朝代：宋
体裁：七言绝句

古来云海本茫茫，见素谭玄总自藏。挥手出门何处去，华阳且道是仙乡。
铅山徐子融茅斋留饮次其韵
作者：韩淲
朝代：宋
体裁：七言律诗

茅山从此占西湖，须信高人德不孤。临水未能忘汝颍，爱山还肯羡匡庐。眼前孤劲竹尊者，世上浮名松大夫。浩气已充真乐地，宁论实相与虚无。
铜官富览亭
作者：韩淲
朝代：宋

暮天不尽山明灭，文物从容两奇绝。射江返照鱼舸轻，隔岸人家炊烟发。依依柳色草青青，一曲风前韵清越。醉归飞梦绕庭皋，乐处十年待君说。
铜官富览亭
作者：韩淲
朝代：宋

暮天不尽山明灭，文物从容两奇绝。
射江返照鱼舸轻，隔岸人家炊烟发。
依依柳色草青青，一曲风前韵清越。
醉归飞梦遶庭皋，乐处十年待君说。
锄治山椒可置胡床远览
作者：韩淲
朝代：宋
体裁：七言律诗

荒秽诛锄山径开，更于高爽敞平台。眼明庶以闲登眺，步稳因之数往来。载斸坡陀曾树蕙，缘通茂密待移梅。城南自是多幽处，一曲今藏古涧隈。
閒咏
作者：韩淲
朝代：宋
体裁：七言绝句

閒咏遗言理素琴，晚风吹树雨愔愔。山空断岸无来辙，未必沙鸥识此心。
閒居图
作者：韩淲
朝代：宋

閒居本在我，山林皆画图。
百世有新旧，一朝非卷舒。
熏风入窗牖，晚雨过庭除。
小醉同杯者，幽偏得自如。
閒居图
作者：韩淲
朝代：宋

閒居本在我，山林皆画图。百世有新旧，一朝非卷舒。薰风入窗牖，晚雨过庭除。小醉同杯者，幽偏得自如。
闭门
作者：韩淲
朝代：宋

闭门终日不常开，山雪林霜已自来。收敛身心过残岁，纸窗深处坐灰堆。傍檐禽鸟莫惊猜，飞去多时忽不来。只恐他人相弹射，我无机械合徘徊。鸱张何用嚇鹓雏，此态人间未必无。练实梧桐非腐鼠，庄生惠子岂其徒。
闭门·其一
作者：韩淲
朝代：宋
体裁：七言绝句

闭门终日不常开，山雪林霜已自来。收敛身心过残岁，纸窗深处坐灰堆。
闭门·其三
作者：韩淲
朝代：宋
体裁：七言绝句

鸱张何用吓鹓雏，此态人间未必无。练实梧桐非腐鼠，庄生惠子岂其徒。
闭门·其三
作者：韩淲
朝代：宋

鸱张何用嚇鹓雏，此态人间未必无。练实梧桐非腐鼠，庄生惠子岂其徒。
闭门·其二
作者：韩淲
朝代：宋
体裁：七言绝句

傍檐禽鸟莫惊猜，飞去多时忽不来。只恐他人相弹射，我无机械合徘徊。
闰九月旦
作者：韩淲
朝代：宋
体裁：七言律诗

春山无伴怨伤神，故作幽期一两人。花外水田看白鹭，松根高冢问麒麟。初非此叟其游淡，终是诸贤所趣真。雨气忽生归去晚，新诗改罢满壶春。
闰月八日雨
作者：韩淲
朝代：宋
体裁：七言律诗

一雨山林方始秋，世间休待我回头。心虽未老何须壮，身自长贫不用愁。满地烟云终淡淡，数家鸡犬也悠悠。木犀开后菊花发，随分杖藜寻酒篘。
闲借云笈七签
作者：韩淲
朝代：宋

一从寇谦之，祖尚张道陵。湮芜五千言，庄列亦不明。荒哉神仙家，方伎刘向评。存想与炉灶，后世徒营营。吾从云笈书，七签岂其情。山閒焚妙香，君房天禧经。叩齿理玉池，天风韵流铃。玉历眇延康，尘劫无足惊。
闲借云笈七籤
作者：韩淲
朝代：宋

一从寇谦之，祖尚张道陵。
湮芜五千言，庄列亦不明。
荒哉神仙家，方伎刘向评。
存想与炉竈，后世徒营营。
吾从云笈书，七籤岂其情。
山閒焚妙香，君房天禧经。
叩齿理玉池，天风韵流铃。
玉历眇延康，尘劫无足惊。
闲泊东窗为静寄
作者：韩淲
朝代：宋

吾爱陶诗中，静寄东轩语。
试取作佳名，朝夕相与处。
熏风一榻闲，转觉远烦暑。
试问轩外人，纷华今几许。
闲泊东窗为静寄
作者：韩淲
朝代：宋

吾爱陶诗中，静寄东轩语。试取作佳名，朝夕相与处。薰风一榻闲，转觉远烦暑。试问轩外人，纷华今几许。
闻仲至雪峰有行记有诗拟欧阳体寄之
作者：韩淲
朝代：宋

百粤多名山，磅礴甚雄伟。城邑所聚落，人物反无几。吾尝思其然，未尝不愤悱。秀气钟泄处，名德当烨炜。乃为仙佛庐，土木俨神鬼。其教又皆幻，其徒且不韪。无非索民财，聚食类蝼蚁。盖本僭窃者，盗名恣蛇虺。徒欲觊冥福，缔建罄箱篚。柰何习俗惯，后世尤亹亹。君登雪峰寺，逸览应一唏。水石固清激，草木必芳菲。岂不念古道，胸次增礧磈。闻有记与诗，寄与定瑰玮。
闻仲至雪峰有行记有诗拟欧阳体寄之
作者：韩淲
朝代：宋

百粤多名山，磅礴甚雄伟。
城邑所聚落，人物反无几。
吾尝思其然，未尝不愤悱。
秀气钟洩处，名德当烨炜。
乃为仙佛庐，土木俨神鬼。
其教又皆幻，其徒且不韪。
无非索民财，聚食类蝼螘。
盖本僭窃者，盗名恣蛇虺。
徒欲觊冥福，缔建罄箱篚。
柰何习俗惯，后世尤亹亹。
君登雪峰寺，逸览应一唏。
水石固清激，草木必芳菲。
岂不念古道，胸次增礧磈。
闻有记与诗，寄与定瑰玮。
闻啼鸟
作者：韩淲
朝代：宋
体裁：古风

禽啼声嘤嘤，泉流音琤琤。微风摇青林，何其烟轻明。寻芳浑无花，春深尚含情。浮生无浪悲，谁知山中清。
闻喧然纵龙舟
作者：韩淲
朝代：宋
体裁：六言诗

旋自山间殢酒，更谁溪外划船。过眼殊非偶尔，放情均是陶然。
闻孟使君到子颜隠庐次韵余安叔所赋
作者：韩淲
朝代：宋
体裁：七言律诗

祝家山映一荒途，霜满晴空树色虚。太守去寻高士宅，比邻只道野人居。朱轮不碍檐前橘，白屋惟堆案上书。想见猿惊鹤飞走，袁安卧雪画堪如。
闻少卫有行役
作者：韩淲
朝代：宋

见说扁舟下彭蠡，九江日落照庐山。弟兄情话对床夜，应笑冰溪人更閒。官梅何似野梅好，一任有诗能细论。牧笛樵歌茶灶外，几多北海只空樽。
闻少卫有行役·其一
作者：韩淲
朝代：宋
体裁：七言绝句

见说扁舟下彭蠡，九江日落照庐山。弟兄情话对床夜，应笑冰溪人更閒。
闻少卫有行役·其二
作者：韩淲
朝代：宋

官梅何似野梅好，一任有诗能细论。牧笛樵歌茶灶外，几多北海只空樽。
闻少卫有行役·其二
作者：韩淲
朝代：宋

官梅何似野梅好，一任有诗能细论。
牧笛樵歌茶竈外，几多北海只空樽。
闻张饶县有诗次韵
作者：韩淲
朝代：宋

绝俗寻幽岂好奇，章泉不信更何之。
仁贤固曰能亲炙，交伴要之岂诡随。
去泊玉田虽宿雨，回程冷水喜晴飔。
那知更着张饶县，风雅还吟五字诗。
闻张饶县有诗次韵
作者：韩淲
朝代：宋

绝俗寻幽岂好奇，章泉不信更何之。仁贤固曰能亲炙，交伴要之岂诡随。去泊玉田虽宿雨，回程冷水喜晴飔。那知更著张饶县，风雅还吟五字诗。
闻昌甫斯远成季下瓦窑滩又与伯皋回涂小集成季书院
作者：韩淲
朝代：宋

八月南豅夜，遥知聚德星。航溪不用楫，解榻卧长瓶。上下知何往，违离忆屡经。前檐扑山翠，梅叶映窗棂。
闻昌甫斯远成季下瓦窑滩又与伯皋回涂小集成季书院
作者：韩淲
朝代：宋

八月南豅夜，遥知聚德星。
航溪不用楫，解榻卧长瓶。
上下知何往，违离忆屡经。
前檐扑山翠，梅叶映窗櫺。
闻民瞻久归一诗寄之
作者：韩淲
朝代：宋

我居溪南望城北，最高园台竹树碧。眼前带湖歌舞空，耳畔茶山陆子宅。知君才自天竺归，那得缁尘染客衣。日携研席过阿连，怡神散发思采薇。
闻民瞻久归一诗寄之
作者：韩淲
朝代：宋

我居溪南望城北，最高园台竹树碧。
眼前带湖歌舞空，耳畔茶山陆子宅。
知君纔自天竺归，那得缁尘染客衣。
日携研席过阿连，怡神散髮思采薇。
闻溪上喧然
作者：韩淲
朝代：宋
体裁：七言绝句

半阴半雨半晴天，老觉身閒尽愿眠。见说军民做端午，竞沽官酒斗村船。
闻莺
作者：韩淲
朝代：宋

拓落闲身著涧边，地偏犹幸可回旋。青桐已长阴敷嫩，黄鸟初飞语转圆。
闻赵十有诗上饶生朝后两日次韵寄之
作者：韩淲
朝代：宋

文章精金真美玉，交往徒劳分雅俗。
偶然邂逅一言诗，清秋付与陶潜菊。
弦歌之声誉甚休，田里民其无叹愁。
谁将茗酒寿弧矢，长篇短句相唱酬。
是中佳处有深趣，如龙翔云豹起雾。
力探乐取到古人，天地江山供指顾。
从他驹隙岁月驰，我自舒徐萧散之。
垆香莫着鼻观净，唤醒伯牙钟子期。
闻赵十有诗上饶生朝后两日次韵寄之
作者：韩淲
朝代：宋

文章精金真美玉，交往徒劳分雅俗。偶然邂逅一言诗，清秋付与陶潜菊。弦歌之声誉甚休，田里民其无叹愁。谁将茗酒寿弧矢，长篇短句相唱酬。是中佳处有深趣，如龙翔云豹起雾。力探乐取到古人，天地江山供指顾。从他驹隙岁月驰，我自舒徐萧散之。垆香莫著鼻观净，唤醒伯牙钟子期。
闻雨凉意可掬
作者：韩淲
朝代：宋
体裁：五言律诗

秋声连夜起，雨过雨来时。睡觉风生屋，凉知水到池。交游稀自好，出入懒方宜。只被章泉误，书题又寄诗。
闻鶑
作者：韩淲
朝代：宋

拓落闲身着涧边，地偏犹幸可回旋。
青桐已长阴敷嫩，黄鸟初飞语转圆。
阮郎归·小楼秋霁碧阑干
作者：韩淲
朝代：宋
体裁：词

小楼秋霁碧阑干。中人初薄寒。霜风吹我到湖山。平林斜照残。空阔里，有无间。牵萝翠袖闲。篮舆兴尽却愁还。断肠歌未阑。
阴雨
作者：韩淲
朝代：宋
体裁：古风

变风忽交作，雨脚窗纸鸣。隘巷掩关坐，炉深沸瓶笙。岂不念故山，斗升聊自营。米贵薪炭少，天亦放我晴。
阻雨
作者：韩淲
朝代：宋

独坐空堂上，忧来与谁语。出门欲远游，泥雨复艰阻。不见一人来，那逢会心侣。前除一幽禽，四壁响饥鼠。无以涤睡昏，春茶尚可煮。
阻雨
作者：韩淲
朝代：宋

独坐空堂上，忧来与谁语。
出门欲远游，泥雨復艰阻。
不见一人来，那逢会心侣。
前除一幽禽，四壁响饥鼠。
无以涤睡昏，春茶尚可煮。
陆丈剑南诗斯远约各赋一首
作者：韩淲
朝代：宋

镜湖湖上凉风起，枫叶芦花照窗几。笔床茶灶连酒壶，炯然目光动秋水。平生北固与西江，赢得蚍蜉事訾毁。青城山嘴散关头，岂是甘心放豪侈。归来玉阶仅方寸，两路又出将使指。几回诏节去徘徊，愠色何曾为三已。桐庐潇洒非小垒，更向南宫擅词美。轩渠肯受尘鞅羁，汉庭公卿未知己。我閒访友于溪居，三叹共读公之书。清诗句句律有馀，爱而不见今何如。
陆丈剑南诗斯远约各赋一首
作者：韩淲
朝代：宋

镜湖湖上凉风起，枫叶芦花照窗几。
笔床茶竈连酒壶，炯然目光动秋水。
平生北固与西江，赢得蚍蜉事訾毁。
青城山嘴散关头，岂是甘心放豪侈。
归来玉阶仅方寸，两路又出将使指。
几回诏节去徘徊，愠色何曾为三已。
桐庐潇洒非小垒，更向南宫擅词美。
轩渠肯受尘鞅羁，汉庭公卿未知己。
我閒访友于溪居，三嘆共读公之书。
清诗句句律有余，爱而不见今何如。
陈君举舍人集新刊三山因读其诗有感
作者：韩淲
朝代：宋

陈止斋诗不草草，约貌前头诸旧老。
大章短句可思议，妙意余情愁绝倒。
生姜门有水心道，赤水亭占龙窟好。
伯牙无絃骥伏皂，摹搨剩残人或葆。
陈君举舍人集新刊三山因读其诗有感
作者：韩淲
朝代：宋

陈止斋诗不草草，约貌前头诸旧老。大章短句可思议，妙意馀情愁绝倒。生姜门有水心道，赤水亭占龙窟好。伯牙无弦骥伏皂，摹拓剩残人或葆。
陈太平挽诗
作者：韩淲
朝代：宋

相业冰溪望，明公实妙年。方看回旧观，乃复閟新阡。才学时争美，声华士更传。发扬文正谥，尤动九重天。歌酒追随地，名园记昔游。升沉嗟潦倒，哀挽为悲愁。自出推王社，友于才郡侯。联翩期禁近，何意遽浮休。
陈太平挽诗·其一
作者：韩淲
朝代：宋

相业冰溪望，明公实妙年。方看回旧观，乃复閟新阡。才学时争美，声华士更传。发扬文正谥，尤动九重天。
陈太平挽诗·其一
作者：韩淲
朝代：宋

相业冰溪望，明公实妙年。
方看回旧观，乃復閟新阡。
才学时争美，声华士更传。
发扬文正谥，尤动九重天。
陈太平挽诗·其二
作者：韩淲
朝代：宋

歌酒追随地，名园记昔游。升沉嗟潦倒，哀挽为悲愁。自出推王社，友于才郡侯。联翩期禁近，何意遽浮休。
陈太平挽诗·其二
作者：韩淲
朝代：宋

歌酒追随地，名园记昔游。
升沉嗟潦倒，哀挽为悲愁。
自出推王社，友于纔郡侯。
联翩期禁近，何意遽浮休。
陈宣抚待制挽诗
作者：韩淲
朝代：宋

百尺楼高卧，宜乎造物游。卫青开幕府，李广不封侯。世界乾坤在，邦家岁月流。遥知水心老，历历志诸幽。到眼交朋少，前头师友多。胶庠一腾达，台阁合婆娑。混迹谈谐尔，成名字画何。隆兴乾道旧，零落几山阿。
陈宣抚待制挽诗·其一
作者：韩淲
朝代：宋

百尺楼高卧，宜乎造物游。卫青开幕府，李广不封侯。世界乾坤在，邦家岁月流。遥知水心老，历历志诸幽。
陈宣抚待制挽诗·其一
作者：韩淲
朝代：宋

百尺楼高卧，宜乎造物游。
卫青开幕府，李广不封侯。
世界干坤在，邦家岁月流。
遥知水心老，历历志诸幽。
陈宣抚待制挽诗·其二
作者：韩淲
朝代：宋

到眼交朋少，前头师友多。胶庠一腾达，台阁合婆娑。混迹谈谐尔，成名字画何。隆兴乾道旧，零落几山阿。
陈宣抚待制挽诗·其二
作者：韩淲
朝代：宋

到眼交朋少，前头师友多。
胶庠一腾达，台阁合婆娑。
混迹谈谐尔，成名字画何。
隆兴干道旧，零落几山阿。
陈绍之作山水于卧屏
作者：韩淲
朝代：宋

一夜云山落枕边，布衾清暖得安眠。
五更门外闻朝马，始觉清风远涧泉。
陈绍之作山水于卧屏
作者：韩淲
朝代：宋

一夜云山落枕边，布衾清煖得安眠。五更门外闻朝马，始觉清风远涧泉。
除夕前一日溪岸晚步
作者：韩淲
朝代：宋

春动高溪水，交游独有君。人情虽澹澹，物色已欣欣。香转梅梢日，光分岭外云。林亭同眺久，竟把一杯醺。午步溪边路，谁家小筑幽。敲门问亭榭，迎我具觥筹。意适春光动，晴曛野色浮。一株梅更好，香艳发梢头。小醉归来处，陶然度夕阳。一溪波汎汎，半岭树苍苍。岁晚身何用，春新意欲狂。只宜同判断，柳外百花光。
除夕前一日溪岸晚步·其一
作者：韩淲
朝代：宋
体裁：五言律诗

春动高溪水，交游独有君。人情虽澹澹，物色已欣欣。香转梅梢日，光分岭外云。林亭同眺久，竟把一杯醺。
除夕前一日溪岸晚步·其三
作者：韩淲
朝代：宋

小醉归来处，陶然度夕阳。一溪波汎汎，半岭树苍苍。岁晚身何用，春新意欲狂。只宜同判断，柳外百花光。
除夕前一日溪岸晚步·其三
作者：韩淲
朝代：宋

小醉归来处，陶然度夕阳。
一溪波泛泛，半岭树苍苍。
岁晚身何用，春新意欲狂。
只宜同判断，柳外百花光。
除夕前一日溪岸晚步·其二
作者：韩淲
朝代：宋

午步溪边路，谁家小筑幽。敲门问亭榭，迎我具觥筹。意适春光动，晴曛野色浮。一株梅更好，香艳发梢头。
除夕前一日溪岸晚步·其二
作者：韩淲
朝代：宋

午步溪边路，谁家小筑幽。
敲门问亭榭，迎我具觥筹。
意适春光动，晴曛野色浮。
一株梅更好，香艷发梢头。
除夕前两日示秉
作者：韩淲
朝代：宋
体裁：古风

雪风吹溪云，昼刻催岁律。欢传颂椒花，饯岁欲何出。举头荒山庐，冰涧溜凄瑟。两鬓已颠童，种种不满栉。题舆得斯文，爱士欲黼黻。团呼一樽酒，清言了人物。四座各尽情，烛跋屡剪拂。如愚于席间，踸踔倍勃窣。授简而供令，古兴亦岂不。
除夕呈仲至
作者：韩淲
朝代：宋

小至才看语夜深，岁除寒雪复关心。交游每叹难同话，亲旧相逢且自寻。爆竹尽教邻巷响，屠酥先付小儿斟。崇朝又是春风起，急景何由不缓吟。
除夕呈仲至
作者：韩淲
朝代：宋

小至才看语夜深，岁除寒雪復关心。
交游每叹难同话，亲旧相逢且自寻。
爆竹尽教邻巷响，屠酥先付小儿斟。
崇朝又是春风起，急景何由不缓吟。
除夕次韵郑司理
作者：韩淲
朝代：宋

飞腾暮景惜流光，至后年前日渐长。绕屋雨声无藉在，海山尤带北风凉。家林何在梦魂飞，闭阁焚香醉似泥。火冷灯青推枕坐，幽怀无处觅诗题。年年以酒浇残腊，日日为诗作好春。涧水渐生梅正发，鸟啼人语亦清新。里巷欢呼争爆竹，田庐围坐亦然萁。寒更不觉鸡三唱，可惜心情不赋诗。流传风俗岂无因，柏叶椒花意已驯。騃女痴儿何所试，牵衣踏地只争春。夜窗松月旧家风，宦海飘流鞅掌中。但觉年年添一岁，不知齿豁与头童。
除夕次韵郑司理·其一
作者：韩淲
朝代：宋

飞腾暮景惜流光，至后年前日渐长。绕屋雨声无藉在，海山尤带北风凉。
除夕次韵郑司理·其一
作者：韩淲
朝代：宋

飞腾暮景惜流光，至后年前日渐长。
遶屋雨声无藉在，海山尤带北风凉。
除夕次韵郑司理·其三
作者：韩淲
朝代：宋
体裁：七言绝句

年年以酒浇残腊，日日为诗作好春。涧水渐生梅正发，鸟啼人语亦清新。
除夕次韵郑司理·其二
作者：韩淲
朝代：宋
体裁：七言绝句

家林何在梦魂飞，闭阁焚香醉似泥。火冷灯青推枕坐，幽怀无处觅诗题。
除夕次韵郑司理·其五
作者：韩淲
朝代：宋
体裁：七言绝句

流传风俗岂无因，柏叶椒花意已驯。騃女痴儿何所试，牵衣踏地只争春。
除夕次韵郑司理·其六
作者：韩淲
朝代：宋
体裁：七言绝句

夜窗松月旧家风，宦海飘流鞅掌中。但觉年年添一岁，不知齿豁与头童。
除夕次韵郑司理·其四
作者：韩淲
朝代：宋
体裁：七言绝句

里巷欢呼争爆竹，田庐围坐亦然萁。寒更不觉鸡三唱，可惜心情不赋诗。
陪昌甫成甫寻泉看鹤而归
作者：韩淲
朝代：宋
体裁：七言绝句

鱼计亭前放鹤归，晚风吹叶正飞飞。策扶老健徐行后，傍水穿云入翠微。
隐遁禅参
作者：韩淲
朝代：宋

索隐安肥遁，安禅岂饱参。有缘皆可到，无闷悉能甘。野饭耕而美，村酤醉以酣。因思前后际，不与话三三。
隐遯禅参
作者：韩淲
朝代：宋

索隠安肥遯，安禅岂饱参。
有缘皆可到，无闷悉能甘。
野饭耕而美，村酤醉以酣。
因思前后际，不与话三三。
雁度
作者：韩淲
朝代：宋

雁度南楼雪，寒声裂纸窗。身虽回五岭，影亦落千江。抱膝吟诸葛，全家隐老庞。冥冥避矰缴，一往信难双。
雨中
作者：韩淲
朝代：宋
体裁：古风

山林得凉雨，倍觉十分秋。衡门篱落间，木槿上牵牛。霏微弄空明，炊烟澹飞浮。有酒不肯饮，南冠真楚囚。
雨中
作者：韩淲
朝代：宋

幽林远朝市，太息古来今。四月麦秋后，江南梅雨临。庭前三径在，路口一溪深。车马有时到，定多閒淡心。花浥垂垂细，林摇点点稀。绿繁枝困袅，红淡蕊鲜肥。高下海棠起，浅深山柳围。云梳烟未止，风急雨争飞。雨叶凄凄晚，风花肃肃春。乍看浑入意，久坐恐伤神。城郭三家市，山林一病身。幽偏无客到，疏懒寄吾真。
雨中
作者：韩淲
朝代：宋

雨收炎暑入山云，滴砌淋檐润色分。更以微风吹草树，鸟飞啼过亦欣欣。茫茫野水浸篱根，无数青山接远村。三月懒游花下路，一家深闭雨中门。虚檐疏雨夜深深，清彻寒窗梦不成。却忆拥蓑篷底宿，静听千点落江声。抵掌挥觥不待诗，共看泥土蚓鸣时。晚来吹彻垂垂雨，未必骚人总得知。
雨中·其一
作者：韩淲
朝代：宋
体裁：五言律诗

幽林远朝市，太息古来今。四月麦秋后，江南梅雨临。庭前三径在，路口一溪深。车马有时到，定多閒淡心。
雨中·其一
作者：韩淲
朝代：宋
体裁：七言绝句

雨收炎暑入山云，滴砌淋檐润色分。更以微风吹草树，鸟飞啼过亦欣欣。
雨中·其三
作者：韩淲
朝代：宋

虚檐疎雨夜深深，清彻寒窗梦不成。
却忆拥蓑篷底宿，静听千点落江声。
雨中·其三
作者：韩淲
朝代：宋

虚檐疏雨夜深深，清彻寒窗梦不成。却忆拥蓑篷底宿，静听千点落江声。
雨中·其三
作者：韩淲
朝代：宋

雨叶凄凄晚，风花肃肃春。
乍看浑入意，久坐恐伤神。
城郭三家市，山林一病身。
幽偏无客到，疎懒寄吾真。
雨中·其三
作者：韩淲
朝代：宋

雨叶凄凄晚，风花肃肃春。乍看浑入意，久坐恐伤神。城郭三家市，山林一病身。幽偏无客到，疏懒寄吾真。
雨中·其二
作者：韩淲
朝代：宋

花浥垂垂细，林摇点点稀。绿繁枝困袅，红淡蕊鲜肥。高下海棠起，浅深山柳围。云梳烟未止，风急雨争飞。
雨中·其二
作者：韩淲
朝代：宋

花浥垂垂细，林摇点点稀。
绿繁枝困袅，红淡蘂鲜肥。
高下海棠起，浅深山柳围。
云梳烟未止，风急雨争飞。
雨中·其二
作者：韩淲
朝代：宋
体裁：七言绝句

茫茫野水浸篱根，无数青山接远村。三月懒游花下路，一家深闭雨中门。
雨中·其四
作者：韩淲
朝代：宋
体裁：七言绝句

抵掌挥觥不待诗，共看泥土蚓鸣时。晚来吹彻垂垂雨，未必骚人总得知。
雨中上巳
作者：韩淲
朝代：宋

风作连宵雨，山寒复昼冥。酴醾花白白，杨柳叶青青。令节空轻过，芳时惜易经。清真王逸少，修禊写兰亭。
雨中上巳
作者：韩淲
朝代：宋

风作连宵雨，山寒復昼冥。
酴醾花白白，杨柳叶青青。
令节空轻过，芳时惜易经。
清真王逸少，修禊写兰亭。
雨中作
作者：韩淲
朝代：宋

闵雨涧将涸，为霖流复湍。声来白浩浩，气起清漫漫。随山问本源，踏地观狂澜。隔水城市尘，了然不相干。
雨中作
作者：韩淲
朝代：宋

闵雨涧将涸，为霖流復湍。
声来白浩浩，气起清漫漫。
随山问本源，踏地观狂澜。
隔水城市尘，了然不相干。
雨中山台夜坐
作者：韩淲
朝代：宋
体裁：七言绝句

桃李春风又一年，老来何事不陶然。晚檐莫听垂垂雨，断送流芳到酒边。
雨中杂兴
作者：韩淲
朝代：宋

独吟不知秋，独坐不知晚。坐久颇搭陀，吟深或偃蹇。栖栖与世疏，默默去道远。澄渊无起波，长谷有绝巘。凉风固不恶，凉雨诚可佳。庭空鸟雀至，篱破藤蔓斜。倦体得支吾，睡眼失昏花。门前客能来，我亦留茶瓜。蛩吟四壁立，月过一窗閒。光明动音闻，此是我家山。才短仕固艰，气馁发亦斑。人物与天运，初不苦相关。客来难共语，客去宁自孤。未能高远引，非斯其谁徒。寥寥同心人，一逝不可呼。渊明醉即眠，所以爱吾庐。枯禅未离喧，随俗或安雅。翻覆大化中，谁是长年者。同光须臾期，尘埃野马也。风亭木叶下，村村又秋社。
雨中杂兴·其一
作者：韩淲
朝代：宋

独吟不知秋，独坐不知晚。坐久颇搭陀，吟深或偃蹇。栖栖与世疏，默默去道远。澄渊无起波，长谷有绝巘。
雨中杂兴·其一
作者：韩淲
朝代：宋

独吟不知秋，独坐不知晚。
坐久颇撘陀，吟深或偃蹇。
栖栖与世疎，默默去道远。
澄渊无起波，长谷有绝巘。
雨中杂兴·其三
作者：韩淲
朝代：宋

蛩吟四壁立，月过一窗閒。光明动音闻，此是我家山。才短仕固艰，气馁发亦斑。人物与天运，初不苦相关。
雨中杂兴·其三
作者：韩淲
朝代：宋

蛩吟四壁立，月过一窗閒。
光明动音闻，此是我家山。
才短仕固艰，气馁髮亦斑。
人物与天运，初不苦相关。
雨中杂兴·其二
作者：韩淲
朝代：宋
体裁：古风

凉风固不恶，凉雨诚可佳。庭空鸟雀至，篱破藤蔓斜。倦体得支吾，睡眼失昏花。门前客能来，我亦留茶瓜。
雨中杂兴·其五
作者：韩淲
朝代：宋
体裁：古风

枯禅未离喧，随俗或安雅。翻覆大化中，谁是长年者。同光须臾期，尘埃野马也。风亭木叶下，村村又秋社。
雨中杂兴·其四
作者：韩淲
朝代：宋
体裁：古风

客来难共语，客去宁自孤。未能高远引，非斯其谁徒。寥寥同心人，一逝不可呼。渊明醉即眠，所以爱吾庐。
雨中次韵黄守见贻
作者：韩淲
朝代：宋
体裁：古风

新语忽堕前，旷然销我忧。引纸为答赋，摇毫与冥搜。贫病雨未止，荒凉水常流。鼓琴谁裹饭，能记子桑不。
雨中看梅一二家小酌
作者：韩淲
朝代：宋

春雨梅花湿小园，断桥流影动黄昏。人家节近多留话，故旧閒中或置樽。落落雁飞知隔浦，荒荒犬吠是前村。市廛只在烟林外，但恐溪添野水浑。
雨中看梅一二家小酌
作者：韩淲
朝代：宋

春雨梅花湿小园，断桥流影动黄昏。
人家节近多留话，故旧閒中或置樽。
落落鴈飞知隔浦，荒荒犬吠是前村。
市廛只在烟林外，但恐溪添野水浑。
雨中睡起稍晏
作者：韩淲
朝代：宋

睡贪凉雨失窗明，坐起萧然笑我生。故旧几何论岁晚，僮奴只待得秋晴。蹊间井臼草多没，岸底沟池水易盈。閒不厌多宁厌病，卧时谁复更关情。
雨中睡起稍晏
作者：韩淲
朝代：宋

睡贪凉雨失窗明，坐起萧然笑我生。
故旧几何论岁晚，僮奴只待得秋晴。
蹊间井臼草多没，岸底沟池水易盈。
閒不厌多宁厌病，卧时谁復更关情。
雨中过春山
作者：韩淲
朝代：宋
体裁：七言绝句

春风春雨满春山，桃李梨花草树间。时有片烟收不起，淡随飞鸟去而还。
雨中过春山
作者：韩淲
朝代：宋

溪南上下郭，得得过春山。自叹欲何往，相从非等闲。波深鱼泼泼，竹静鸟关关。若个渔舟晚，延缘见苇间。
雨中过春山
作者：韩淲
朝代：宋

溪南上下郭，得得过春山。
自嘆欲何往，相从非等闲。
波深鱼泼泼，竹静鸟关关。
若箇渔舟晚，延缘见苇间。
雨乍霁散步村野山谷间
作者：韩淲
朝代：宋

幽居喜乍晴，闲步转山麓。
塘坳过两家，山嘴见一屋。
坡陀上平岗，窈窕入深谷。
时时看采桑，往往值播谷。
鷄飞田妇呼，牛走牧儿逐。
路平豁呈露，地僻杳藏伏。
风物晚春时，但见青草木。
无为扣角歌，但赋采薇曲。
雨乍霁散步村野山谷间
作者：韩淲
朝代：宋

幽居喜乍晴，闲步转山麓。塘坳过两家，山嘴见一屋。坡陀上平岗，窈窕入深谷。时时看采桑，往往值播谷。鸡飞田妇呼，牛走牧儿逐。路平豁呈露，地僻杳藏伏。风物晚春时，但见青草木。无为扣角歌，但赋采薇曲。
雨凉
作者：韩淲
朝代：宋

暑雨常忧缺，秋霖莫厌多。夜雷声复厉，朝雾气方和。积润花岩桂，横流穗亩禾。酒閒吟解秽，茶熟困驱魔。
雨凉
作者：韩淲
朝代：宋

暑雨常忧缺，秋霖莫厌多。
夜雷声復厉，朝雾气方和。
积润花岩桂，横流穗亩禾。
酒閒吟解秽，茶熟困驱魔。
雨后
作者：韩淲
朝代：宋

夜暖雨骤至，沟流起微湍。
一秋多苦晴，鱼虾生意艰。
朝来清蛙鸣，便觉斗水宽。
岂不念其涸，跳梁聊自欢。
雨后
作者：韩淲
朝代：宋

夜煖雨骤至，沟流起微湍。一秋多苦晴，鱼虾生意艰。朝来清蛙鸣，便觉斗水宽。岂不念其涸，跳梁聊自欢。
雨后
作者：韩淲
朝代：宋

鱼沼成吹沫，蛛檐落断丝。
盆花半开合，阶草尽离披。
风静凉犹在，云低晓更迟。
懒能寻枕簟，好去把鉏犂。
雨后
作者：韩淲
朝代：宋

鱼沼成吹沫，蛛檐落断丝。盆花半开合，阶草尽离披。风静凉犹在，云低晓更迟。懒能寻枕簟，好去把锄犁。
雨后池上
作者：韩淲
朝代：宋
体裁：七言绝句

屋外山围逼晚苍，步随閒意老身凉。雨收犹自吹残点，湿起池荷一阵香。
雨后骤冷凄然
作者：韩淲
朝代：宋
体裁：古风

天高气萧瑟，薄薄寒中人。登山兮临水，贫士志不平。惆怅徒自怜，羁旅谁友生。申旦耿不寐，淹留可无成。
雨处
作者：韩淲
朝代：宋

雨处茫茫白，晴边隐隐青。林间田舍屋，水际酒家亭。野迥惊初见，村深惜未经。阴沉思得月，历落喜瞻星。
雨处
作者：韩淲
朝代：宋

雨处茫茫白，晴边隠隠青。
林间田舍屋，水际酒家亭。
野迥惊初见，村深惜未经。
阴沉思得月，历落喜瞻星。
雨多极凉冷
作者：韩淲
朝代：宋
体裁：五言律诗

焉知三伏雨，已作九秋风。木叶凉应脱，禾苗润必丰。地偏山吐月，桥断水浮空。鸡犬邻家外，鱼虾小市中。
雨思
作者：韩淲
朝代：宋

寂寂无人倍觉秋，雨声风色骤还收。高林背日孤城脚，细草堆烟古渡头。中夜荒鸡刘石舞，上林飞雁子卿愁。相看篱菊岩花后，华发清尊可罢休。
雨思
作者：韩淲
朝代：宋

寂寂无人倍觉秋，雨声风色骤还收。
高林背日孤城脚，细草堆烟古渡头。
中夜荒鸡刘石舞，上林飞雁子卿愁。
相看篱菊岩花后，华髮清尊可罢休。
雨晴过杰上人
作者：韩淲
朝代：宋
体裁：七言绝句

闲身初不管阴晴，雨即关门听瓦声。今日溪边山雾捲，僧坊赢得放身行。
雨雪
作者：韩淲
朝代：宋
体裁：五言律诗

雨雪春将半，山寒涧溢时。谁题五字句，我得一篇诗。淡泊情何远，绸缪味愈迟。閒中且陶写，治国有安危。
雨骤声空谷奇甚
作者：韩淲
朝代：宋
体裁：七言绝句

只道天河洗甲兵，一轩飞雨走风霆。客来睡觉煎茶饮，不特山前草木醒。
雪
作者：韩淲
朝代：宋
体裁：五言律诗

山外黄云晚，溪头白雪深。不知岚气重，但觉水痕侵。老眼转愁坐，孤怀聊醉吟。樵声随远近，钓影任浮沉。
雪
作者：韩淲
朝代：宋

常时小至多无雪，今岁才先七日飞。不待祷祠知帝力，要为丰稔发天机。包罗草树孤城近，弹压溪山小市稀。本自倦吟仍止酒，渔樵何事破寒归。
雪
作者：韩淲
朝代：宋

常时小至多无雪，今岁纔先七日飞。
不待祷祠知帝力，要为丰稔发天机。
包罗草树孤城近，弹压溪山小市稀。
本自倦吟仍止酒，渔樵何事破寒归。
雪
作者：韩淲
朝代：宋
体裁：古风

我枕曲藉糟，女为彼玉雪。惊心京索旧，流徙此越绝。霏霏醉飞花，堂上烛勿灭。
雪中
作者：韩淲
朝代：宋

雪映山窗白，竹炉残叶灰。寒垂纸帐低，起坐百念催。推枕理吾梦，栩栩鼻如雷。觉来神气中，平旦阳明开。净业与秽业，交战则我微。未能涤玄览，前识相依违。玄冬霜后雪，涧谷慵启扉。天耶其人耶，咸言上上机。今年已有雪，今年亦有梅。梅花与雪片，日夕相徘徊。失喜固莫尔，亡忧尚何哉。不与万法侣，孔蹠俱尘埃。泾渭本一水，浊清我何尤。白雪固为洁，老兴开两眸。须臾冥心坐，薪火时添抽。咄哉皆前尘，秃发不满头。鸟声已鸣春，涧庐雪色深。纷纶五经笥，古人云鉥心。心本理和顺，万缘常逼侵。莫作断灭相，明明去来今。
雪中·其一
作者：韩淲
朝代：宋
体裁：古风

雪映山窗白，竹炉残叶灰。寒垂纸帐低，起坐百念催。推枕理吾梦，栩栩鼻如雷。觉来神气中，平旦阳明开。
雪中·其三
作者：韩淲
朝代：宋

今年已有雪，今年亦有梅。
梅花与雪片，日夕相徘徊。
失喜固莫尔，亡忧尚何哉。
不与万法侣，孔跖俱尘埃。
雪中·其三
作者：韩淲
朝代：宋

今年已有雪，今年亦有梅。梅花与雪片，日夕相徘徊。失喜固莫尔，亡忧尚何哉。不与万法侣，孔蹠俱尘埃。
雪中·其二
作者：韩淲
朝代：宋

净业与秽业，交战则我微。未能涤玄览，前识相依违。玄冬霜后雪，涧谷慵启扉。天耶其人耶，咸言上上机。
雪中·其二
作者：韩淲
朝代：宋

净业与秽业，交战则我微。
未能涤玄览，前识相依违。
玄冬霜后雪，磵谷慵启扉。
天耶其人耶，咸言上上机。
雪中·其五
作者：韩淲
朝代：宋

鸟声已鸣春，涧庐雪色深。纷纶五经笥，古人云鉥心。心本理和顺，万缘常逼侵。莫作断灭相，明明去来今。
雪中·其五
作者：韩淲
朝代：宋

鸟声已鸣春，磵庐雪色深。
纷纶五经笥，古人云鉥心。
心本理和顺，万缘常逼侵。
莫作断灭相，明明去来今。
雪中·其四
作者：韩淲
朝代：宋

泾渭本一水，浊清我何尤。白雪固为洁，老兴开两眸。须臾冥心坐，薪火时添抽。咄哉皆前尘，秃发不满头。
雪中·其四
作者：韩淲
朝代：宋

泾渭本一水，浊清我何尤。
白雪固为洁，老兴开两眸。
须臾冥心坐，薪火时添抽。
咄哉皆前尘，秃髮不满头。
雪中围棋
作者：韩淲
朝代：宋
体裁：五言律诗

楼外千山雪，年年只欠诗。杯停常欲速，棋负不容迟。玉振光回合，冰清气眇弥。咸言聊自惜，世路易磷缁。
雪中见山松晓起涧桥见霜尤奇
作者：韩淲
朝代：宋
体裁：六言诗

梅雪何嫌松雪，桥霜未抵林霜。睡起樵苏欲断，竹炉寻火装香。
雪作
作者：韩淲
朝代：宋

腊里春前雪，江南瘴疠清。隔林应得趣，一壑岂忘情。已喜疏梅发，遥知细麦生。易疏何易密，积厚转无声。开明三景净，幻化十方清。此日扁舟景，古人高卧情。不知朝气重，但觉夜寒生。漫漫疑无色，绵绵如有声。
雪作·其一
作者：韩淲
朝代：宋

腊裏春前雪，江南瘴疠清。
隔林应得趣，一壑岂忘情。
已喜疎梅发，遥知细麦生。
易疎何易密，积厚转无声。
雪作·其一
作者：韩淲
朝代：宋

腊里春前雪，江南瘴疠清。隔林应得趣，一壑岂忘情。已喜疏梅发，遥知细麦生。易疏何易密，积厚转无声。
雪作·其二
作者：韩淲
朝代：宋

开明三景净，幻化十方清。此日扁舟景，古人高卧情。不知朝气重，但觉夜寒生。漫漫疑无色，绵绵如有声。
雪作·其二
作者：韩淲
朝代：宋

开明三景凈，幻化十方清。
此日扁舟景，古人高卧情。
不知朝气重，但觉夜寒生。
漫漫疑无色，绵绵如有声。
雪作次邱簿韵
作者：韩淲
朝代：宋
体裁：七言律诗

万里江天雪意浓，舣篷觅句愧诸公。相逢不数山阴夜，酬唱难追正始风。一饭已形云子白，举杯更泻真珠红。片帆西上君须记，兴在远村丹树枫。
雪后
作者：韩淲
朝代：宋

涧谷冰霜踏雪行，不逢荷筱即僧清。世间只解销金帐，羔酒无疑茗椀亨。高卧从他有灞桥，荒涂横古树萧萧。冰溪一曲灵山底，密洒之间复乱飘。农卜丰登士苦题，无闻近见定还迷。子猷一棹归何处，拍手山公醉似泥。晓看夜听落寒声，带雨随风若雾横。平地尺为天下瑞，日光玉洁更多情。片月窥檐水浸冰，松梢梅影共崚嶒。数声猿啸呦呦鹿，拨尽阴河挂壁灯。
雪后·其一
作者：韩淲
朝代：宋

涧谷冰霜踏雪行，不逢荷筱即僧清。世间只解销金帐，羔酒无疑茗椀亨。
雪后·其一
作者：韩淲
朝代：宋
体裁：七言绝句

涧谷冰霜踏雪行，不逢荷筱即僧清。世间只解销金帐，羔酒无疑茗碗亨。
雪后·其一
作者：韩淲
朝代：宋

涧谷冰霜踏雪行，不逢荷篠即僧清。
世间只解销金帐，羔酒无疑茗椀亨。
雪后·其三
作者：韩淲
朝代：宋
体裁：七言绝句

农卜丰登士苦题，无闻近见定还迷。子猷一棹归何处，拍手山公醉似泥。
雪后·其二
作者：韩淲
朝代：宋

高卧从他有灞桥，荒涂横古树萧萧。冰溪一曲灵山底，密洒之间复乱飘。
雪后·其二
作者：韩淲
朝代：宋

高卧从他有灞桥，荒涂横古树萧萧。
冰溪一曲灵山底，密洒之间復乱飘。
雪后·其五
作者：韩淲
朝代：宋
体裁：七言绝句

片月窥檐水浸冰，松梢梅影共崚嶒。数声猿啸呦呦鹿，拨尽阴河挂壁灯。
雪后·其四
作者：韩淲
朝代：宋
体裁：七言绝句

晓看夜听落寒声，带雨随风若雾横。平地尺为天下瑞，日光玉洁更多情。
雪后如春
作者：韩淲
朝代：宋
体裁：五言律诗

雪消春意动，楼外已东风。兰佩新输绿，梅瓶久荐红。人生虽向老，岁事岂终穷。青琐黄扉地，西湖一望中。
雪后微雨
作者：韩淲
朝代：宋

烟重雨尤寒，风销日未乾。江湖浮绿净，岩岫列青攒。懒出空穿履，宜归且钓竿。凄凉两都旧，洛下卧袁安。
雪后微雨
作者：韩淲
朝代：宋

烟重雨尤寒，风销日未干。
江湖浮绿净，岩岫列青攒。
懒出空穿履，宜归且钓竿。
凄凉两都旧，洛下卧袁安。
雪后昌甫将归章泉斯远诸兄偕来留饮因咏林逋诗约同赋
作者：韩淲
朝代：宋

风烟溪嘴转山腰，起觉清寒坐拥貂。林薄晓光吹蔌蔌，水流暮色下潇潇。相期胜士来推户，更想归人远度桥。会取试寻诗句写，还鸣高树许由瓢。年来閒得傲山林，肯怪连天雪作阴。苏武不眠身自健，袁安高卧兴何深。懒穿东郭先生履，细和西湖处士吟。无限目前今古意，岁华如许老骎骎。竹边松外最清新，烟敛风回净辟尘。江阔远分垂钓叟，山空时过采樵人。摩挲望眼寻幽径，抖擞闲身访近邻。三白会须能一饱，茗盂聊且寄吾真。
雪后昌甫将归章泉斯远诸兄偕来留饮因咏林逋诗约同赋·其一
作者：韩淲
朝代：宋
体裁：七言律诗

风烟溪嘴转山腰，起觉清寒坐拥貂。林薄晓光吹蔌蔌，水流暮色下潇潇。相期胜士来推户，更想归人远度桥。会取试寻诗句写，还鸣高树许由瓢。
雪后昌甫将归章泉斯远诸兄偕来留饮因咏林逋诗约同赋·其三
作者：韩淲
朝代：宋

竹边松外最清新，烟敛风回净辟尘。江阔远分垂钓叟，山空时过采樵人。摩挲望眼寻幽径，抖擞闲身访近邻。三白会须能一饱，茗盂聊且寄吾真。
雪后昌甫将归章泉斯远诸兄偕来留饮因咏林逋诗约同赋·其三
作者：韩淲
朝代：宋

竹边松外最清新，烟敛风迴凈辟尘。
江阔远分垂钓叟，山空时过采樵人。
摩挲望眼寻幽径，抖擞闲身访近隣。
三白会须能一饱，茗盂聊且寄吾真。
雪后昌甫将归章泉斯远诸兄偕来留饮因咏林逋诗约同赋·其二
作者：韩淲
朝代：宋
体裁：七言律诗

年来閒得傲山林，肯怪连天雪作阴。苏武不眠身自健，袁安高卧兴何深。懒穿东郭先生履，细和西湖处士吟。无限目前今古意，岁华如许老骎骎。
雪后看梅
作者：韩淲
朝代：宋

雪残山润眩朝晴，涧溜融澌渐有声。最是梅花先后发，倚风乘日艳精明。
雪后看梅
作者：韩淲
朝代：宋

雪残山润眩朝晴，涧溜融澌渐有声。
最是梅花先后发，倚风乘日艷精明。
雪后过雨岩访履道
作者：韩淲
朝代：宋

读书了科诏，公子显扬谋。岁寒松柏坚，高冢蔚而幽。书棂耿冰砚，日屋岚未收。上焉国脉寿，下焉民瘼瘳。父母凛遗体，操持梦前修。四载得重来，长言非燕游。樵苏行迹稀，雨岩丁岭头。共饭少徘徊，我志君勿求。
雪后过雨岩访履道
作者：韩淲
朝代：宋

读书了科诏，公子显扬谋。
岁寒松柏坚，高冢蔚而幽。
书櫺耿冰砚，日屋岚未收。
上焉国脉寿，下焉民瘼瘳。
父母凛遗体，操持梦前修。
四载得重来，长言非燕游。
樵苏行迹稀，雨岩丁岭头。
共饭少徘徊，我志君勿求。
雪后霜结未释
作者：韩淲
朝代：宋

苦雨翻明雪，酸风结暗霜。晚烟留积冷，晓日度微阳。茶灶薪难拾，诗笺笔易僵。粗官对穷腊，何事不谋长。
雪后霜结未释
作者：韩淲
朝代：宋

苦雨翻明雪，酸风结暗霜。
晚烟留积冷，晓日度微阳。
茶竈薪难拾，诗笺笔易僵。
粗官对穷腊，何事不谋长。
雪天
作者：韩淲
朝代：宋
体裁：七言律诗

云意昏明欲雪天，冷风吹叶满流泉。短檐半影荒荒日，曲径微笼冉冉烟。山色不嫌灵运屐，溪光先上子猷船。林边喜有春消息，梅点长梢已粲然。
雪天
作者：韩淲
朝代：宋
体裁：五言律诗

寒色摇窗纸，瓶梅静吐香。小楼深坐稳，矮屋欠伸长。雪意垂垂白，云容淡淡黄。西湖林处士，侑食水仙王。
雪天窗前寒鸦
作者：韩淲
朝代：宋

寒窗曙色听鸣鸦，檐外梅梢苦未花。
冉冉青山风落木，凄凄碧涧水流沙。
相逢客子两三辈，指点比邻四五家。
自是幽栖有余味，又凭浊酒兴无涯。
雪天窗前寒鸦
作者：韩淲
朝代：宋

寒窗曙色听鸣鸦，檐外梅梢苦未花。冉冉青山风落木，凄凄碧涧水流沙。相逢客子两三辈，指点比邻四五家。自是幽栖有馀味，又凭浊酒兴无涯。
雪寒钱
作者：韩淲
朝代：宋

加赐雪寒钱，欢声禁旅传。妻孥应盼盼，儿女定跹跹。醉熟千家酒，炊香万灶烟。何须谈挟纩，王道本通天。
雪寒钱
作者：韩淲
朝代：宋

加赐雪寒钱，欢声禁旅传。
妻孥应盼盼，儿女定跹跹。
醉熟千家酒，炊香万竈烟。
何须谈挟纩，王道本通天。
雪晴南圃放步
作者：韩淲
朝代：宋
体裁：五言律诗

腊闰春为早，梅花处处多。不知千树暗，无奈一枝何。雪后风初峭，霜前日已和。老人山涧曲，不饮亦婆娑。
雪晴可喜
作者：韩淲
朝代：宋
体裁：七言律诗

雪后春生日气晴，梅根兰叶喜骎骎。亟图剩赏那无兴，转觉倦游非有心。高卧袁安嗟往事，生擒元济报佳音。明年脱绶乘潮去，舟过钓台尤要吟。
雪晴归自湖团
作者：韩淲
朝代：宋

雪后溪山分外清，东风日丽转新晴。水波隐隐游鱼影，木叶丛丛啼鸟声。瓦沟残雪滴春风，剩水残山淡蔼中。禽鸟不知人意老，数声啼落野梅红。
雪晴归自湖团·其一
作者：韩淲
朝代：宋

雪后溪山分外清，东风日丽转新晴。水波隐隐游鱼影，木叶丛丛啼鸟声。
雪晴归自湖团·其一
作者：韩淲
朝代：宋

雪后溪山分外清，东风日丽转新晴。
水波隠隠游鱼影，木叶丛丛啼鸟声。
雪晴归自湖团·其二
作者：韩淲
朝代：宋
体裁：七言绝句

瓦沟残雪滴春风，剩水残山淡蔼中。禽鸟不知人意老，数声啼落野梅红。
雪望
作者：韩淲
朝代：宋

山黯荒荒雾，溪凝恻恻风。
乍明收髣髴，欲暮起曚昽。
岸窄丛梅发，楼高老树空。
归来暖杯酒，炉火夜深红。
雪望
作者：韩淲
朝代：宋

山黯荒荒雾，溪凝恻恻风。乍明收髣髴，欲暮起曚昽。岸窄丛梅发，楼高老树空。归来煖杯酒，炉火夜深红。
雪气
作者：韩淲
朝代：宋

连山烟雾起层阴，混混沄沄雪气深。
直面楼台开远寺，惊心人物话平林。
花街车马何曾少，茅屋尘埃转不侵。
吠怪从渠走羣犬，鸿冥初不碍遗音。
雪气
作者：韩淲
朝代：宋

连山烟雾起层阴，混混沄沄雪气深。直面楼台开远寺，惊心人物话平林。花街车马何曾少，茅屋尘埃转不侵。吠怪从渠走群犬，鸿冥初不碍遗音。
雪消
作者：韩淲
朝代：宋

雪晴如雨滴茅檐，近溅横飞远复沾。风定渐和归几研，日斜微透入书签。也知坐久须还起，便觉炉深不用添。麦陇高低应更润，青青整整动纤纤。
雪消
作者：韩淲
朝代：宋

雪晴如雨滴茅檐，近溅横飞远復霑。
风定渐和归几研，日斜微透入书籤。
也知坐久须还起，便觉炉深不用添。
麦陇高低应更润，青青整整动纤纤。
雪溪
作者：韩淲
朝代：宋

冯凌泉石负春山，更着清滩下一湾。
唤作雪溪殊不恶，只愁兴尽我空还。
雪溪
作者：韩淲
朝代：宋

冯凌泉石负春山，更著清滩下一湾。唤作雪溪殊不恶，只愁兴尽我空还。
雪窗兀坐
作者：韩淲
朝代：宋

霜收余蔼沥檐水，雪屋云窗日气升。
旋拨地炉看宿火，软蒲团坐几深凭。
雪窗兀坐
作者：韩淲
朝代：宋

霜收馀蔼沥檐水，雪屋云窗日气升。旋拨地炉看宿火，软蒲团坐几深凭。
雪观
作者：韩淲
朝代：宋

绝壑过兰若，炷熏拥寒炉。稍收神观明，时翻经与书。忘言忽自笑，得兴将谁拘。雪云起冰霜，是事俱澹如。暮鼓朝钟外，鼻端消息真。灵山高溪南，而有彼上人。祝发岂灭性，趺坐宜忘身。咄哉露地牛，染净俱一尘。当年少林立，话头犹许新。北风吹雨花，缤纷皓如银。我来试标榜，此境何了因。无相亦无證，颦伸气方匀。
雪观·其一
作者：韩淲
朝代：宋
体裁：古风

绝壑过兰若，炷熏拥寒炉。稍收神观明，时翻经与书。忘言忽自笑，得兴将谁拘。雪云起冰霜，是事俱澹如。
雪观·其二
作者：韩淲
朝代：宋

暮鼓朝钟外，鼻端消息真。灵山高溪南，而有彼上人。祝发岂灭性，趺坐宜忘身。咄哉露地牛，染净俱一尘。当年少林立，话头犹许新。北风吹雨花，缤纷皓如银。我来试标榜，此境何了因。无相亦无證，颦伸气方匀。
雪观·其二
作者：韩淲
朝代：宋

暮鼓朝钟外，鼻端消息真。
灵山高溪南，而有彼上人。
祝髮岂灭性，趺坐宜忘身。
咄哉露地牛，染净俱一尘。
当年少林立，话头犹许新。
北风吹雨花，缤纷皓如银。
我来试标榜，此境何了因。
无相亦无证，颦伸气方匀。
雪观晚步
作者：韩淲
朝代：宋

山梅占残雪，晚色转幽径。尘销水石润，所至集虚听。僧窗话未圆，茗椀味初定。澹泊岁寒心，浮空殷钟磬。
雪观晚步
作者：韩淲
朝代：宋
体裁：古风

山梅占残雪，晚色转幽径。尘销水石润，所至集虚听。僧窗话未圆，茗碗味初定。澹泊岁寒心，浮空殷钟磬。
震泽
作者：韩淲
朝代：宋
体裁：五言律诗

春风吹震泽，欲雪未多晴。转柁何忙去，停篙且缓行。柳摇田漠漠，草软岸平平。四十年前梦，心惊热眼生。
霍光夜召符玺郎
作者：韩淲
朝代：宋

拥昭初辅政，汉室大将军。
符玺郎能尔，丹青见不羣。
霍光夜召符玺郎
作者：韩淲
朝代：宋

拥昭初辅政，汉室大将军。符玺郎能尔，丹青见不群。
霜天思田间穫稻之乐书赠犁春图卷
作者：韩淲
朝代：宋

霜晴稻熟上场时，鸡黍人间任所之。谁念尘埃自缠缚，耳昏眼悖复奚宜。除了催租吏打门，洗锄犁后便醺醺。常年春雨多春事，待把心情付与君。
霜天思田间穫稻之乐书赠犁春图卷·其一
作者：韩淲
朝代：宋

霜晴稻熟上场时，鸡黍人间任所之。谁念尘埃自缠缚，耳昏眼悖复奚宜。
霜天思田间穫稻之乐书赠犁春图卷·其一
作者：韩淲
朝代：宋

霜晴稻熟上场时，鸡黍人间任所之。
谁念尘埃自缠缚，耳昏眼悖復奚宜。
霜天思田间穫稻之乐书赠犁春图卷·其二
作者：韩淲
朝代：宋

除了催租吏打门，洗鉏犁后便醺醺。
常年春雨多春事，待把心情付与君。
霜天思田间穫稻之乐书赠犁春图卷·其二
作者：韩淲
朝代：宋

除了催租吏打门，洗锄犁后便醺醺。常年春雨多春事，待把心情付与君。
霜天晓角（又）
作者：韩淲
朝代：宋
体裁：词

雨收云薄。有底情怀恶。一段春风花事，吟得就、又忘却。海棠红未落。细细流霞酌。选甚蝇营狗苟，皆现定、有何错。
霜寒
作者：韩淲
朝代：宋

冱寒日日霜如雪，地土缩高砖石裂。板桥积厚滑难乾，林叶有同装玉屑。朝来负暄殊不暖，过午欲晡冰更结。无风亦觉气酸然，只是水边梅影别。一冬既雷仍既雨，仅可得晴霜未绝。家贫无人去拾柴，白屋何由生煖热。且拥败絮莫出门，欲赋江梅诗转拙。细思雨霜岂常霜，须见阳和变时节。待他春色到人间，定自忘之都弗说。
霜寒
作者：韩淲
朝代：宋

冱寒日日霜如雪，地土缩高砖石裂。
板桥积厚滑难干，林叶有同装玉屑。
朝来负暄殊不暖，过午欲晡冰更结。
无风亦觉气酸然，只是水边梅影别。
一冬既雷仍既雨，仅可得晴霜未绝。
家贫无人去拾柴，白屋何由生暖热。
且拥败絮莫出门，欲赋江梅诗转拙。
细思雨霜岂常霜，须见阳和变时节。
待他春色到人间，定自忘之都弗说。
霜寒
作者：韩淲
朝代：宋
体裁：七言绝句

霜风一夜入楼寒，拥被微吟亦自宽。年事渐多秋又老，误身初不为儒冠。
霞山
作者：韩淲
朝代：宋
体裁：古风

避喧甘猛虎，杜语诚有味。况此古城游，尽迥尽无畏。扪萝鱼贯登，荦确入荒蔚。俄而得峻极，天阙逼象纬。春风犹未旬，芳事已髣髴。凭虚了不寒，清淑满肠胃。眼高物破碎，意广身良贵。隘彼微尘歊，邑郭亦何谓。同来三二友，斯道久泾渭。偶然一尊携，物笑我频喟。焉知酒行多，但觉饮之既。烟峦屏障环，秀润仍蔽芾。更对西日红，轮囷缠海气。
露菊
作者：韩淲
朝代：宋
体裁：古风

英英辉丛菊，重露滋其花。移来秋已深，不饮亦已嘉。小槛凭虚檐，山迥无风沙。霁色寒未生，此地玉溪家。
青山寺
作者：韩淲
朝代：宋
体裁：七言绝句

扰扰纷纷满眼尘，可怜光景逐时新。数声啼鸟乱云暮，竹外一枝梅小春。
青岩
作者：韩淲
朝代：宋
体裁：七言绝句

山尽深时气尽清，雨云收晚做秋晴。荒寻有寺通前境，分外身轻放脚行。
青玉案（西湖路）
作者：韩淲
朝代：宋
体裁：词

苏公堤上西湖路。柳外跃、青骢去。多少韶华惊暗度。南山游遍，北山归后，总是题诗处。如今老矣伤春暮。泽畔行吟漫寻句。落拓情怀空自许。小园芳草，短篱修竹，点点飞花雨。
青阳龙池僧索诗
作者：韩淲
朝代：宋
体裁：七言绝句

老僧口边生白醭，坐断诸方占幽独。池中应有龙去来，好为朝昏打斋粥。
题丁使君浮香亭尝招饮继有三绝次韵谢之
作者：韩淲
朝代：宋

报政冰溪岁晚时，清心馀韵忽横枝。仙坛观上陵阳子，化鹤千年华表词。雪后园林春已来，亭前花为醉翁开。暗香一阵知多少，徐步凌风索笑杯。名高二相虽陈迹，犹是官梅玉雪风。吟到金华侍臣语，不妨包括锦囊中。
题丁使君浮香亭尝招饮继有三绝次韵谢之·其一
作者：韩淲
朝代：宋

报政冰溪岁晚时，清心余韵忽横枝。
仙坛观上陵阳子，化鹤千年华表词。
题丁使君浮香亭尝招饮继有三绝次韵谢之·其一
作者：韩淲
朝代：宋

报政冰溪岁晚时，清心馀韵忽横枝。仙坛观上陵阳子，化鹤千年华表词。
题丁使君浮香亭尝招饮继有三绝次韵谢之·其三
作者：韩淲
朝代：宋
体裁：七言绝句

名高二相虽陈迹，犹是官梅玉雪风。吟到金华侍臣语，不妨包括锦囊中。
题丁使君浮香亭尝招饮继有三绝次韵谢之·其二
作者：韩淲
朝代：宋
体裁：七言绝句

雪后园林春已来，亭前花为醉翁开。暗香一阵知多少，徐步凌风索笑杯。
题三茅堂读放翁碑易道士设茗
作者：韩淲
朝代：宋

宝山最佳处，突兀三茅堂。幽襟玩岩穴，散脚登崇冈。梅亭虽未花，自觉草树香。午阴布修干，禽鸟时来翔。下视江海波，风烟渺茫茫。贞石披妙词，摩挲有馀光。吾身已尘土，乃得閒相羊。羽人复能吟，煎茗邀山房。意胜神顿适，俗远虑兼忘。乃知轩裳絷，自苦升斗藏。饥饿非难忍，岁月空帝乡。挥手下山去，馀情满秋阳。